text:
Minister Rocco Tjon: ARUBA LO HAYA SU PROME DOCTOR FORENSICO DEN CUADRO DI COMBATIMENTO DI ABUSO SEXUAL Y VIOLENCIA RELACIONAL
Minister Rocco Tjon:
ARUBA LO HAYA SU PROME DOCTOR FORENSICO DEN CUADRO DI COMBATIMENTO DI ABUSO SEXUAL Y VIOLENCIA RELACIONAL
ORANJESTAD – Diahuebs mainta, durante conferencia di prensa di Gobierno di Aruba, Minister di Husticia y Asuntonan Social Sr. Rocco Tjon a elabora riba un tema sumamente importante pa loke ta trata pasonan concreto den cuadro di combatimento di abuso sexual y violencia relacional. Actualmente, Dr. Vincent Latour ta un “jeugd arts” na departamento di salud publico, y a wordo scogi pa bay specialisa su mes como medico forensico pa Aruba. Su tarea primordial lo ta pa asisti e cadena hudicial den investigacionnan forensico, pa loke ta trata abuso sexual y violencia relacional severo. E importancia di esaki ta cu e lo fortifica investigacionnan penal como tambe e “sporenonderzoek” na momento cu un caso wordo presenta dilanti un huez. Esaki lo percura pa duna un persona un castigo mucho mas halto.
Segun e Mandatario a splica, hopi biaha a trece e importancia di e tematica aki padilanti na tur e stakeholders, kende tambe a comparti cu e investigacion cu ta wordo conduci ta di suma importancia. Pues, cu e paso concreto aki lo bay percura pa e investigacionnan cu ta wordo presenta dilanti un huez ta uno mas solido, cual lo fortifica e fluho di informacion como tambe e cooperacion den ful e cadena. Consecuentemente tambe ta conduci na un miho cooperacion y miho fluho di informacion entre Jeugd en Zeden Politie, Hospital, Directie Voogdijraad, Directie Sociale Zaken, Bureau Sostenemi, Ministerio Publico, Veiligheidshuis, y algun di e partnernan.
DVG hunto cu Family Justice Center pa hopi tempo a sondea e posibilidadnan pa un medico por haya e opleiding aki, como tal a logra haya Netherlands School of Public and Occupational Health kende tawata dispuesto pa brinda e opleiding aki. A base di esaki, a publica e vacatura den tur medionan di comunicacion, como tambe na Arubahuis, di cual cuater persona a solicita. Di e cuater personanan aki, Dr. Latour tawata e unico cu a cumpli cu tur e rekisitonan pa por a sigui e opleiding aki. Unabes cu a haya e proposicion pa Dr. Latour, conseho di Minister a tuma e decision aki, mirando cu e lo bay cu un tarea di estudio, cual ta hopi importante, pa por garantisa cu ora e caba su estudio e traha pa pais Aruba pa algun aña. Di e forma aki, ta garantisa tambe cu lo tin e profesionalismo y e specialismo aki na Aruba pa e añanan binidero.
Adicionalmente, e Mandatario a enfatisa riba e hecho cu esaki ta un di e tantisimo pasonan cu Gabinete Wever-Croes a tuma caba, pa loke ta trata e tematica aki. Pa duna un ehempel, a aumenta e castigonan maximo, di cual recientemente por a wak e frutonan di esaki, caminda castigonan relativamente halto a wordo duna na esnan cu a comete actonan di abuso sexual. Na mesun momento, a introduci diferente metodonan y procesonan di trabou nobo manera, “Meldcode”; “Signs of Safety” y Codigo di Proteccion. A percura tambe pa certifica tur e zeden rechercheursnan y psicologonan den e cadena, pa na momento cu un caso wordo presenta, e huez por ta sigur cu e personanan cu ta conduci e investigacion aki ta cuadra cu normanan y standardnan internacional. Adicionalmente, a busca tur e materialnan nobo pa por ekipa e studio verhoorruimte pa asina garantisa cu pais Aruba ta cumpli cu e normanan y tambe cu e caso cu ta wordo presenta dilanti huez, ta uno solido. Family Justice Center ta organisando diferente cursonan, di cual recientemente a duna un curso pa henter e tereno social y na luna di Mei lo bay tin un curso pa Cuerpo Policial, organisa pa e European Family Justice Alliance.
Por ultimo, Minister Tjon a splica cu dentro di poco, pa prome bes na Aruba, lo bay introduci un recherche psycholoog, e tarea di e psicologo aki ta pa analisa y conseha e departamentonan investigativo pa loke ta declaracionnan cu ta wordo duna door di victamanan y testigonan pa asina na final di dia por conduci un investigacion mucho mas solido.


c: text/html

text:
CARACAS, Venezuela – Despues di e hornada di manifestacionnan rond di e sedenan regional di Conseho Nacional Electoral (CNE), cu e Mesa di unidda Democratico a convoca den e principal ciudadnan di henter e pais, gobernador di estado Miranda, Henrique Capriles Radonski, a reitera e yamado hecho di dia 1 di September, pa realisa un mobilisacion nacional di diaranson proximo, dia 14 di September.
“Prome, e señora Lucena a bisa cu dia 13 di September lo anuncia e cronograma, diamars, otro rectora a bisa cu dia 14 y 16. Pone boso mes di acuerdo! Mientras sigui sin anuncia, hendenan lo sigui mobilisa nan mes. Dia 14 lo bay tin un mobilisacion nacional. Un hornada di 24 ora di protesta. Te cu no tin anuncionan formal pueblo lo sigui mobilisa den defensa di e Constitucion,” lider di e Unidad a bisa tambe, segun referencia di nota di prnesa di su despacho.
P’esey, el a hustifica cu e marchanan cu a wordo haci diaranson ultimo, e sedenan di CNE den e 23 estadonan di e pais, pasobra nan ta pa exigi e cronograma electoral, cu ta inclui e fecha pa recoleccion di 20% di e Registro Electoral, mescos cu e Referendo Revocatorio.
Riba tur asunto, a bolbe critica e bishita na e pais, e ex presidente Spaño, Jose Luis Rodriguez Zapatero, di kende a sigura cu ta aparece ‘cada biaha cu e gobierno tin e awa na nek.”
“Ningun hende sa kico sr. Zapatero ta haci na Venezuela. Nos no conoce su agenda. Pakico el a bin? Pa pone un fecha na Revocatorio of pa trata di mira den mundo cu loke tin aki ta un proceso di dialogo y laba cara di Gobierno? Un convocatorio na e dialogo tin cu pasa prome pa e pueblo Venezolano, respetando e Constitucion,” Capriles a bisa.
Fuente: NTN24

robotstxt: allowed

filter: keep


text:
Manera cu ya revista FOCUS a ilustra den un di su reciente edicionnan, cu e aña aki atrobe e tema di e fiesta anual exitoso di Kiwanis Club of Aruba, ta impactante! For di momento cu a lansa e tema di 2019, Gala of Thrones, mesora a cuminsa e buskeda di e look, pa e fiesta di gala tan spera di aña. E anochi aki lo bay tin un desfile di estilo riba e ‘red carpet’ manera tur aña, unda cu for di cabes te pia, tur detaye mester ta ‘on point’!
Con abo ta pensa pa bisti pa Gala of Thrones 2019?
Hopi biaha ta busca ki e celebridanan a luci riba red carpet, unda cu nan ta bisti e creaccionnan di e diseñadornan internacionalmente famoso. For di e diseñonan mas extravagante te na esnan cu mas simplicidad, pero cu ta impresionante y espectacular. Na Aruba nos hendenan tambe a demostra loke ta estilo y bon gusto den nan escogencia pa asisti na un evento di gala, manera esun di Kiwanis Club of Aruba su Wine Gala. E evento aki ta un di e prome fiestanan anual di gala pa recaudacion di fondo na Aruba, sin embargo nos ta bay ilustra 10 pareha cu for di aña 2012 tabata presente na e fiesta. E tema e aña ey tabata The Godfather, sigui pa: Havana Nights (2013) – Fire & Ice (2014) – Oxigen (2015) – Casino Royale (2016) – The Great Gatsby (2017) y finalmente Dubai Wine Gala aña pasa.


text:
Diabierna anochi riba e brug na Piedra Plat a sucede un accidente cu tres auto envolvi. Tanto roadservice y polis...Read more
Diabierna anochi dos homber desconoci arma a yega na Weili Supermarket na Tanki Leendert pa Matadera y pone arma riba...Read more
Diabierna den careda di 10 or anochi patruya di flex a tuma nota di un auto mitsubishi coriendo poco malo...Read more
Diabierna anochi mientras cu Polisnan tabata patruya den area di Tanki Leendert a mira un scooter cora sospechoso y a...Read more
Diabierna anochi e chines atento di Camry Market a tuma nota di un homber desconoci cara tapa a yega na...Read more
Diabierna den careda di 3:45 atardi autoridad ta keda informa cu algun persona a mira un avioneta basta abou na...Read more
Diabierna pasa di 1:30 marduga pafo di 297 un persona masculino a keda agredi y menasa door di un persona....Read more
Diabierna marduga habitante di Catiri a scucha un desordo pafo di cas y tabat amira luz ta dal den su...Read more
Diahuebs anochi pariba di e misa na Paradera a sucede un accidente pa falta di preferencia unda un chauffeur bou...Read more
Diahuebs anochi riba e rotonde na Bakval y L.G Smith Blvd altura di Marriott Hotel un taxista a sali dilanti...Read more
Diahuebs anochi Polis a keda manda pa Wayaca unda tabatin un homber ta cana cu machete riba caya y tabata...Read more
Diahuebs atardi riba e caminda principal di Santa Cruz altura di Colegio San Jose a sucede un accidente di auto...Read more
Diahuebs den careda di 5:45 atardi un homber di edad a bay deposita placa na CMB Noord parti pafo a...Read more
Diahuebs mainta por a tuma nota di varios unidad policial a rondona un mondi na Calbas, despues di un investigacion...Read more
Diahuebs marduga alarma a activa na Benetton den Caya Betico Croes caya grandi y propetario di e luga a tuma...Read more
Diaranson anochi laat patruya policial a topa cu un hyundai accent blauw Dienstwagen ta core zig zag a para e...Read more
Diaranson anochi riba e caminda na Cumana poco pabou di ex codemsa personanan a para pa un persona benta abou...Read more
Diaranson anochi un homber loco di cabes a bay na cas di su ex den Fiyostraat y comete destruccion na...Read more
Diaranson atardi patruyanan di Noord a drenta accion lihe den area di Malmok unda na un cas na Saliña Cerca...Read more
Diamars den careda di 5 or atardi un persona atento a tuma nota di cinco mucha riba un plastic ta...Read more


text:
E pregunta cu mas DanielaKURA ta haya como un mindset y manifestation coach ta: “Dani, con mi por manifesta mas placa?”. Den edicion di Focus Digital Magazine di december, Daniela ta comparti 4 Tips cu por yuda bo manifesta mas placa y cu por aplica mesora! E ta consciente cu nos tur kier biba un bida yena cu abundancia.
E ta splica cu e hecho cu bo kier mas placa no ta haci bo mal hende of golos. BO TAMBE MERECE MAS PLACA! #sorrynotsorry. E pensamento aki ta un di e foutnan mas grandi cu hende por haci pa nan ‘Money Mindset’. Bo mester kier mas placa pa bo gana mas placa. E sa cu awendia cos ta preta pa hopi hende, p’esey el a duna algun tips pa por ‘manifesta’ mas placa.
– Tip 1: Duna tur hende cu a duna bo un servicio tips: Dunando tips cu amor y sin sinti manera bo ta parti bo placa ‘pornada’, no ta bay haci bo mas pober!
– Tip 2: Sea agradecido: Wak e suma den bo cuenta di banco of den bo cartera, wak cuanto placa bo tin y sea agradecido pa loke bo tin!
– Tip 3: ‘Arigato the Money’: Ken Honda ta un autor fenomenal cu ta skirbi di ‘money mindset’ y a bin cu e sistema ‘Arigato the money’.
– Tip 4: Aplica e siguiente Tips: Hopi hende kier gana mas placa, pero tiki hende tin e curashi di tuma e pasonan pa realmente trece cambio den nan bida.
DanielaKURA ta splica den Focus Digital di e luna aki mas riba cada uno di e Tipnan aki y con si aplica nan, e por garantisa, cu lo wak cambio den bo finansas. E kier yuda aplica y duna e apoyo cu cada persona mester y pa tuma e stapnan pa mehora bo bida! E revista ta accesibel riba e plataformanan digital y awo ademas di Apple iStore y Android Google Play Store, e ta tambe riba www.focus.aw (Menu Tab FOCUS DIGITAL).


text:
WILLEMSTAD.- Direktiva ta tuma maneho diario den man. Preshon finansiero i reto nobo pa un miembro a trese e kambio aki.
Despues di a lucha 10 aña Hubèrt ( Bert) Isenia ta baha komo direktor di parke di Bestia Nashonal.
Pa 10 aña sr. Hubèrt ( Bert) Isenia a lucha pa gran parti un bataya solitario kontra 10 gobièrnu.
E último 4 aña sigur tabata un lucha tenas pero ku poko poko a kuminsá duna fruta.
I den e lucha aki a logra krea algu nobo.
Kreando un tim di maneho ta suavisá e trabou diario i di e forma aki kada miembro di e tim por ehersé nan labor di forma boluntario pa bienestar di nos parke di bestia i hardin botániko nashonal.
Hubèrt ( Bert) Isenia ta yama parke ayó komo gerente i ta bai sigui su kareda profeshonal diario na un otro instituto ku a pidi su sosten. E echo aki no ta kita si ku Bert su baby Curaçao Zoo & Botanical Garden ta keda sin dje. Bert lo pasa pa forma parti di e direktiva i parti di e management tim pa asina sigui duna su pashon i konosementu na bienestar di e bestia i matanan den nos parke.
Fundashon Parke Tropikal su direktiva ta forma pa: Richenel Martijn, presidente enkargá ku operashon diario i trayekto hurídiko,
Chundriss Mujica ,Vice Presidente,
Hubèrt ( Bert) Isenia, sekretario alabes relashonista públiko i enkargá ku desaroyo di e parti botániko i kuido di bestia en general.
Shurenska Isabella, Tesorero enkargá ku atministrashon diario i trayekto di personal
Elshten Petronilia, Komisario enkargá ku seguridat.
Direktiva di Fundashon Parke Tropikal ku ta manehá Curaçao Zoo & Botanical Garden ta deseá Bert tur klase di éksito den su reto profeshonal nobo i ta yam’e bon bini komo parti di direktiva.
Bert su reto nobo lo bai krusa kaminda di Zoo pronto debí ku e ta bai laborá den un área di kuido i ku mester di hopi empatia ku ta netamente loke nos parke di bestia tambe ta para pe i ta boga pe diariamente.
Bert danki pa tur kos i éksito den e etapa nobo aki.


text:
E circulo destructivo no por sigui, si abo no par’e
14 Februari 2017
Hopi biaha nos ta scucha cu Aruba ta un isla bendiciona, pasobra nos no conoce hopi di e problemanan cu otro paisnan den region conoce. Hopi biaha e argumento aki ta wordo uza pa sconde e berdad amargo of pa hustifica un maneho malo. Un postura tuma asina, por hasta wordo interpreta como cu algun hende lo kier pa Aruba yega na e tipo di sociedadnan asina, prome cu algo wordo haci. E lo ta bon pa cada biaha cu e argumentacion aki wordo duna, pa haci e pregunta: Kico a conduci cu otro paisnan den region tin problemanan serio di pobresa, corupcion y criminalidad?
Na e paisnan na cual ta wordo referi, tur, sin excepcion, conoce politiconan cu a bira miyonario riba lomba di pueblo. Hasta na e paisnan cu no tin un economia fuerte, a enrikecimento politico a tuma luga. Actualmente tin diferente politico, tambe (ex-)presidentenan, ta wordo investiga pa corupcion den e scandal di ‘Odebrecht’. Pa esunnan cu no sa kico ta e scandal ‘Odebrecht’, ‘Odebrecht’ ta un compania Brasilero cu tabata soborna politiconan y ambtenaarnan na diferente pais pa haya proyectonan. Interesante pa remarca, cu na e mesun paisnan aki na cual ta wordo referi, ta e pueblo mes hunto cu algun hues y fiscal balente a dicidi pa para e hortamento publico pa e politico tradicional. No tabata importa si nan lo wordo persigui politicamente of hasta mata, nan a dicidi pa haci lo corecto. Hortamento den tur forma ta fout.
Ora e politico horta di pueblo, e ta horta di e sociedad y e futuro generacion. Ora e politico laga su mes wordo soborna (cumpra), e ta comete un delito castigabel y e ta haci su mes vulnerabel na esunnan di baho mundo. E practica di soborno ta e instrument faborito di esunnan di baho mundo pa haya control, poder y un forma legal pa laba placa. E politico cu wordo soborna of cu (t)a horta placa di pueblo, no por ta un bon sirbido di pueblo, como su lealtad no ta na pueblo. E no por sirbi pueblo mas, pasobra e tin cu sirbi e interes di esun(nan) cu a soborn’e of cu a dun’e placa pa hiba un campaña miyonario.
Ora miyones innecesario ta wordo paga pa proyectonan, menos placa ta keda pa scolnan, casnan social, cuido medico, siguridad y bon gobernacion. Bon gobernacion ta esencial pa un desaroyo saludabel di un sociedad. Hunto cu bon gobernacion ta bin integridad. Sin integridad, no por tin confianza. Y husto e ultimo aki, ta determina si un banco of inversionista lo bay inverti den e economia di un pais. Pues asina creando empleo y prosperidad.
Pues si, pa un parti nos ta bendiciona aki na Aruba, pasobra nos tin awendia e posibilidad y inteligencia pa sa con e por termina cu Aruba, si nada wordo haci pa frena e desaroyo destructivo di e sociedad. Awendia nos por mira den region, pa wak con politiconan populista por destrui un pais prospero, mientras cu nan tabata enrikece nan mes. Awendia nos por mira den region, pa wak kico ta pasa cu un pais ora e wordo considera como uno corupto cu un criminalidad halto: inversionistanan no ta inverti y banconan no ta fia. Awendia nos por mira den region, pa wak ora cu no tin suficiente trabou y cuminda den un pais, con criminalidad ta subi y e hendenan (incluso criminalnan) ta bandona e pais.
Den pasado Aruba a wordo poni riba diferente ‘black list’ pa via di e sed pa placa, placa, placa di algun hende cu mente putri. Kico a cambia? E circulo destructivo no por sigui, si abo no par’e.


text:
E autora Cubano Delia Fiallo, conoci como e mama di telenovelanan Latinoamericano, a fayece awe na Coral Gables, Miami, cu 96 aña di edad.
“El a fayece na paz y rondona di su sernan keri,” un di su yiunan a declara na Televisa, sin duna mas detaye.
Fiallo, kende dia 4 di juli lo mester a cumpli 97 aña, a haya fama internacional cu telenovelanan manera “Cristal”, “Topacio”, “El Privilegio de Amar” o “Esmeralda”, cu den decadanan di 70 y 80 a triunfa na televisionnan di Latino America y Spaña, pero tambe na otro partinan di mundo.
Fiallo a studia Filosofía y Letra na La Habana y a cuminsa skirbi guion pa novelanan di radio na e capital Cubano na 1949.
Na 1966 hunto cu su famia a bandona Cuba pa bay biba na Miami, unda cu el a traha como guionista di telenovela pa canalnan di Venezuela y Mexico.
Su prome telenovela pafo di Cuba tabata “Lucecita” cu a bay den aire na 1967; “Cristal”, emiti na 1985 y 1986, tabata e ultimo historia original cu el a skirbi.
Pafo di Venezuela, pais unda e no a bolbe desde eleccion di Hugo Chavez na 1998, unda cu el a skirbi algun di su miho melodramanan, entre nan Leonela, La Heredera, Esmeralda, su prome produccion na e pais ey, incluyendo Cristal.
Admiracion y tristesa
E actriz Venezolano Lupit Ferrer, kende ta biba na Miami, a expresa su tristesa pa fayecimento di Fiallo. El a bisa cu e tin su fama danki na Fiallo pa e rol cu el a hunga den Esmeralda. E tin un ruman muhe kende ta casa cu e unico yiu homber di e escritora Cubano, e psychiatra Bernardo Pascual.


text:
Dialuna 18 di October, 2021 a tuma luga na RenaissanceFestival Plaza e apertura di Immerse 2021. Durante e eventoaki, Prome Minister Evelyn Wever-Croes como orador a dunaun bon bini na coleganan Minister, coleganan di Parlamento y tur otro invitado presente sigui pa un discurso.
“Gobierno di Aruba su vision pa innovacion ta basa ribanecesidad pa cambio y diversificacion y a compremete nan mes pa yega na e metanan di desaroyo sostenibel (SDGs) pa 2030. E metanan ta rekeri un necesidad pa un transforme total y ‘business as usual’ no lo ta suficiente. Incorporandoinnovacion den e strategia nacional pa un desaroyo sotenibel,ta duna e oportunidad pa gara e ola y logra e metanan aki”, Prome Minister a remarca.
Prome Minister a enfatisa cu pa e cambio por sosode lo mesterenfoca no solamente riba conocemento pero tambe ribacreatividad. Como Arubiano nos ta conoci pa nos creatividad y cultura innovativo y esaki ta wordo specialmente stimula door di e retonan cu nos ta enfrenta como un comunidad.
“Nos creatividad y imaginacion no tin limite. Y esaki sigur a wordo demostra durante e pandemia aki. Como Arubianonannos ta mara na otro door di nos creatividad y nos hendenancurioso y cu curason habri. Nos tin tur locual cu nos tin mesterpa probecha di e momento unico aki pa crea productonan y servicionan nobo cu Aruba y e mundo mester di dje”, PromeMinister e expresa.
Den e siglo 21, Aruba su tamaño chikito no ta un menasa peroun ventaha grandi y e inicio di e “IMMERSE Innovation Month” aki na Aruba ta e miho manera pa cuminsa. Gobiernodi Aruba kier encurasha hobennan, esunan mas experiencia, y tur ciudadano sin exclui, pa bin join e movimento aki na undalo brinda e oportunidad na un y tur pa por pensa diferente, pa ‘challenge the status quo’.
“E deseo ta pa por crea un ambiente unda cu ta dije OK pa pensa diferente, purba haci cosnan nobo, of purba haci un cos den un otro manera, y finalmente yega na ‘homegrown solutions’. Manera mi a menciona hopi biaha, si tin un cos cu na Aruba nos no tin falta di dje, ta ideanan y creatividad. E ta tuma un solo idea pa transcende e limitenan di nos bunitacostanan. Danki na un y tur presente awenochi, “keep the conversation going” y danki pa celebra innovacion”, PromeMinister a expresa.


text:
- E ekipo di Baltimore Orioles a anunsiá ku nan a firma Sharlon Schoop na un kontrato di Liga Menor. Temporada pasa ya Sharlon tabata ku e organisashon di Baltimore kaminda e pelotero a hunga den dòbel A ku e ekipo di Bowie Baysox. Den 77 partido Sharlon a logra un promedio di .217 for di kua 17 doblete i 3 honron.
- E ekipo di Miami Marlins a yega na un akuerdo di un aña pa 2 mion dòler ku Ichiro Suzuki. Suzuki temporada pasa tabata ku e ekipo di New York Yankees kaminda e tabata tin un promedio di .284 den 143 partido.
- E ekipo di beisbòl Vegueros de Pinar del Rio Cuba ku lo representá Cuba den e Seri di Karibe lo reforsá su mes ku no ménos di 16 pelotero. Segun e komisario di e Federashon di Beisbòl Kubano, Herberto Suarez, Cuba ta bin pa gana e seri. Den e 16 refuersonan di Cuba tin, entre otro Yulieski Gourriel, Alfredo Despaigne, Lourdes Gourriel, Frederich Cepeda i Hector Mendoza. Tur sinku peloteronan aki a firma kontrakt pa hunga beisbol profeshonal na Hapon e aña aki.


text:
Sr. Ariel Lopez (e ‘tata’) ta un stranhero cu a drenta Aruba dia 07-11-2019 cu objetivo di estadia turistico y ta mantene un relacion sentimental cu Sra. Rosaura Miguelina Groeneveldt (e ‘mama’), naci na Aruba dia 18-08-1995.
28-01-2020 ta entrega un peticion di estadia, como personal domestico (huishoudelijk personeel) pa Lopez, cu ta wordo nenga dia 21-04-2020. Lopez ta apela dicho negacion y riba 16-11-2020 e apelacion ta wordo declara nulo:‘ongegrond verklaard’.
Mientras tanto, di e relacion afectivo aki a nace un yiu: Jeremias Mariano Groeneveldt a nace 19-03-2021 (e ‘yiu’). Despues di nacemento di e baby a cuminsa cu e proceso di establece paternidad: ‘vaststelling di vaderschap’ via DNA test, cu ta tuma su tempo, pa asina e tata por a oficialmente reconoce su yiu.
Una vez cu e resultado a drenta di e DNA test, a bai over pa reconoce e yiu (‘akte van erkenning’). E erkenning ta tuma lugar dia 05-07-2021. Despues di esaki nan a acudi na DPL pa solicita un notificatiebrief, caminda nan a wordo notifica cu mama cu tata mester tin gezamenlijk gezag pa bai over na duna e notificatiebrief.
Mas o menos mesun temporada cu ta entrega e peticion pa gezamenlijk gezag na Corte, e tata ta wordo deteni door di GNC pasobra durante un control di trafico ta resulta cu e no tin status legal. Remarcabel ta cu na GNC mes nan ta manda e mama na un “abogado” cu supuestamente por yud’e saca e pareha for di GNC.
Dia cu e caso di e solicitud pa gezamenlijk gezag ta wordo atendi, Lopez no ta haya permiso di GNC pa atende e behandeling na Corte. E mama ta aparece su so y ta splica e situacion na Corte. Y asina e ta logra pa nan atende e caso y ta obtene gezamenlijk gezag.
1
Despues di pasa door di diferente procesonan aki cu exito, finalmente ta logra entrega e peticion pa un permiso di estadia a base di ‘bijzondere band met Aruba’ dia 12-12- 2021 completo cu entre otro overlegging di
(i) vaststelling vaderschap via DNA test,
(ii) akte van erkenning, y
(iii) verklaring van gezamenlijk gezag van het Gerecht in Eerste Anleg van Aruba.
Pero prome cu esey, door cu GNC a detene Lopez caba, a drenta un veredicto di huez pasobra Lopez a entrega un voorlopige voorziening pa schors e werking di e decision di deportacion door cu e lo trece un ‘onevenredig nadeel’ pa Lopez caminda e huez ta cuminsa pa bisa cu e decision y consideracion di e huez den casonan asina ta di karakter provisional y temporal y cu e no ta bindend den un bodemprocedure y por lo tanto a considera e deportacion rechtmatig basa riba e hecho cu e tata a drenta Aruba desde november 2019 y a keda cu status ilegal na Aruba desde e temporada ey y e hecho cu Lopez ta den espera di decision di su peticion pa permiso no ta cambia esaki.
Pero mester enfatisa cu e decisonnan den casonan asina, caminda ta trata decision riba un peticion pa un medida temporal y provisional, e decision di huez tambe ta uno provisional ya cu e decision por cambia den caso cu circumstancianan cambia, manera por ehempel e momento cu e permiso wordo otorga.
MANEHO DI ADMISION Y INTEGRACION
Manera ta conoci y a wordo publica na diferente ocasion, incluyendo den e Programa di Gobernacion y e Startnotitie di nos ministerio, e maneho actual di admision y integracion ta enfoca riba tur esnan cu a scoge pa bin biba y traha na Aruba y di e forma ey forma parti integral di e comunidad y tambe di e desaroyo economico di pais Aruba.
E maneho di gobierno actual no ta solamente un maneho dirigi riba admision so, sino tin tambe como meta pa promove integracion den un fase mas trempan posibel di e estadia di e persona riba nos isla. Cu otro palabra nos ta brinda e oportunidad y apoyo na e stranhero cu a demostra di kier biba y traha riba nos pais e oportunidad pa contribui na, y forma parti integral di, e desaroyo di nos comunidad. Obviamente esaki ta conta pa esnan cu kier haci di Aruba nan hogar, contribuyendo di e forma ey tambe na e obligacionnan cu ta bin cu un estadia legal.
2
E maneho di admision y integracion di e gobierno actual ta un maneho enfoca riba un maneho controlabel y eficiente pero tambe humano, transparente y cumpliendo cu tratadonan internacional y derechonan humano.
Un maneho integral y structura cu ademas ta wordo ehecuta di acuerdo cu e maneho vigente di labor, esta cu ta promove pa yena e funcionnan vacante existente riba mercado laboral cu trahadonan local prome.
APLICACION MANEHO RIBA CASO ARIEL LOPEZ
Na prome lugar mester enfatisa cu e maneho di admision y integracion di pais Aruba ta wordo determina door di Gobierno, especificamente door di e minister di Integracion. E ta cai bou e competencia di e minister concerni, di acuerdo cu su maneho, pa determina no solamente e maneho general pero tambe determina, tanto den casonan general y exepcional, ki ora pa otorga un permiso. Cu esaki de consideracion a reactiva e comision di conseho di admision y deportacion: Adviescommissie Toelating en Uitzetting (ATU).
Conhuntamente cu colega minister di Husticia a bin cu instruccionnan di maneho conhunto (‘gezamenlijke beleidsinstructies’) pa determina e maneho actual encuanto admision y deportacion, di acuerdo cu e vision di ambos minister.
Manera e huez a enfatisa den su decision provisional/temporal durante e caso di Ariel Lopez, su decision
(i) ta regarda un peticion pa un medida provisional y temporal, (ii) ta basa riba e dossier manera cu e a ricibi y no por exclui cu ta carece di documentonan cu por a haci cu ela jega na un otro decision, y
(iii) ta temporal ya cu ainda mester worde determina door di minister di integracion si e persona en cuestion ta bin na remarca pa un permiso di acuerdo cu su maneho.
Ariel Lopez no a haci un peticion pa permiso di trabou, tabata a base di ‘bijzondere band met Aruba’ ya cu e ta conta cu su famia y un hogar aki na Aruba. Sr. Lopez a haci varios intento di legalisa su estadia na Aruba den pasado y den presente, y tabata
3
durante e proceso aki cu ela wordo deteni door di GNC. No obstante mester remarca cu Sr. Lopez a
(i) cana e proceso completo debidamente,
(ii) a entrega su peticion na DIMAS pa un permiso,
(iii) a cumpli cu tur e rekisitonan pa cu e peticion aki segun e maneho vigente, y (iv) ta bin na remarca pa un permiso di estadia di acuerdo cu e maneho existente di admision y integracion, pa cual motibo a bai over na honra su peticion.
4


text:
E cantante Britney Spears y Sam Asghari a bisa ‘Sí’ dilanti apenas 60 invitado, E pareha a casa bou di un tent color ros fabuloso na e popstar su mansion di $7 miyon na California. E venue tabata decora cu varios chandeliers y cu flornan precioso cayendo for di laira, mientras e invitadonan tabata sinta riba banki di palo. Pafo di e cantante su mansion tabatin un koets cu cabay estilo di Cinderella tabata wardando e pareha.
E ta un caminda di obstaculo pa por a yega na su destino, pero Britney a logra esaki. Despues di a anuncia su compromiso cu Sam Asghari, e cantante porfin por a uni su bida den union matrimonial cu e homber cu semper tabata na su banda, den e temponan di mas duro cu el a enfrenta. E yiunan di Britney, Sean Preston (16) y Jayden James (15) no a asisti na e boda, pero segun e abogado Kevin Federline, nan ta feliz pa nan mama.
Entre esunnan cu a sobresali ta Madonna, Paris Hilton, Drew Barrymore, Donatella Versace y Selena Gomez, cu no kier a perde e dia tan anhela di nan amiga. Nan a join e novia den un momento bunita cantando un couplet di ‘Vogue’, un clasico di Madonna di 1990. Britney a luci un creacion di Versace y tabata e epitome di bridal chic, ora el a casa cu su partner despues di menos di un aña cu nan a compromete.
Spears y Madonna cu ta amiga di hopi aña, cu a colabora cu e exito ‘Me Against the Music’ na 2003, tambe a comparti un momento sweet riba e pista di baile durante e recepcion.
Niun hende di Britney su famia, cu excepcion di e ruman homber, Bryan, tabata presente na e ceremonia. Ni Britney Spears su tata Jamie, mama Lynn y ruman muhe Jamie Lynn, a presencia e momento memorabel aki hunto cu ne. E bataya legal cu Britney a biba cu su progenitor den e ultimo añanan, y e falta di apoyo di e miembronan di su famia, ta cual a haci cu el a kibra e laso familiar cu nan.


text: ORANJESTAD – Diaranson Minister di Finansa a reuni cu e Fiscal Affairs Department di IMF. Tur aña durante IMF suAnnual Meetings, Minister di Finansa ta tuma e oportunidad pa dialoga y pidi cooperacion di IMF pa asisti Aruba cu diferentetrabou. Den e ultimo añanan IMF a bin ta brinda asistenciatecnico na Aruba riba, entre otro, reforma fiscal, gastonan di personal, maneho presupuestario y a ofrece diferente curso den cual Aruba por a participa. Fuera di e topiconan aki Minister Maduro a haci un peticion tambe pa asistencia di IMF pa yudaformula un maneho di debe den cual por organisa e pago di e debe externo di Pais Aruba na un forma responsabel. Riba e mesun dia Minister Maduro a reuni tambe cu e representante di Reino Hulandes na IMF, sr. Paul Hilbers. Durante un reunion ameno a repasa e peticionnan di Aruba pa asistencia di IMF, a brinda splicacion riba e situacion na Aruba y a toca e resultadodi e evaluacion financiero y economico di Aruba haci e aña akipa IMF den nan Article IV Mission. Na final di tur dos reunion Minister Maduro a expresa su gratitud di por conta cu e asistencia y bon cooperacion di IMF pa e trabounan cu ta necesario na bienestar di Pais Aruba.


text:
Gobierno di Aruba a cuminza duna algun respuesta riba e publicacionnan di parti di e organismo di supervision financiero CAft, relaciona cu presupuesto 2022. E proceso di conseho di CAft riba e presupuesto ta den su fase final, unda gobierno tin te dia 24 di e luna aki, un siman apenas, pa formula un contesta convincente pa e consehero di gobierno di Reino. Despues, si e contesta no ta satisface, o no tin contesta mes, lo bay un notificacion di e colegio di supervision pa Gobierno di Reino cu, dependiendo di e seriedad di e caso segun CAft, por si of no contene e propuesta di un ‘aanwijzing’. Y no tin indicacion cu gobierno di Aruba lo bay cumpli, faltando un siman. Por ta cu ta laga e medidanan impopular bay Hulanda bin tuma nan?
Te awor aki, ta CAft ta blanco di critica di gobierno y nan simpatizantenan, pero no ta CAft a inventa e ley di supervision di Aruba di 2015 (LAft), cu te awe gobierno di Aruba y Hulanda ta reconoce como valido y vigente. Al contrario, e colegio a haya bida como consecuencia di e acuerdo y ley na 2015 cu gobierno di e tempo ey pa duna e supervision un bachi Arubano, loke no tabata corecto y awor lo bin e coreccion den un ley di Reino, cu igual efecto. Kier of no kier, tin supervision financiero, pa bon motibo.
Mientras tanto nos a mira reaccion e siman aki di nos ministro encarga cu Finanzas, cu a ridiculiza henter e asunto bisando cu ta algun medio ta anda cu e tema di ‘aanwijzing’ mientras cu “no tin aanwijzing riba mesa”. Textualmente e ministro tin razon cu no tin aanwijzing ainda riba mesa, pero tur cos ta indica cu aki un siman nos por ta den e situacion ey si. Y esun cu a usa e palabra na promer momento no ta prensa, sino e propio presidente di CAft den su ultimo carta, unda e obligatoriamente a pinta pa gobierno di Aruba e resto di e proceso segun e ley cu lo cana, si cos yega asina leu. Simpatizante di gobierno por mira esey como un menaza; como muestra di ‘colonialismo’; otronan lo interpreta esey como e ruta logico cu lo bay tuma lugar, y pakico? Pasobra te awor gobierno di Aruba a cumpli solamente cu un di 13 puntonan cu CAft ta considera necesario como cambio den presupuesto 2022, sin cu ta duna cara pa enfrenta e problema.
Y awor, como un defensa bastante laat den e proceso, nos por a mira nos Promer Ministro bin dilanti e siman aki pa trata di ilustra cu gobierno ta trahando riba e tema di reduci gasto di personal. E arma escogi: e areglo di VUT (Vrijwillige UitdienstTreding). Por a scoge pa algo mihor, si tabatin… E caso ta cu e VUT ta existi pa mas di 20 aña caba y a ser usa pa diferente gobierno pa mustra cu nan ta(bata) haciendo algo pa limita gasto di personal. Y cu ki resultado? Cu despues ta bolbe yena oficina di gobierno cu hende nobo cu mester fabor politico. Aki e dos partidonan grandi no tin nada di critica otro, nan tur dos a haci uso di esaki pa fingi cu ta haciendo algo riba tereno di personal. Y pakico? Pa motibo cu nunca VUT a duna gran resultado y si nos no ta hera, nunca esaki a surpasa 100 persona den cada intento.
Ademas di esey, e problemanan grandi cu ta ocasiona aumento continuo di gasto di personal, manera e adaptacion automatico di e salarionan di tur ambtenaar, e asina yama ‘periodiek’, a keda for di vista te awor. Y mientras cu ta net esey a palabra cu Hulanda, pa loke ta e Uitvoeringsagenda, cu lo bay atende e asunto aki. Unico ‘problema chikito’ ta cu esaki ta toca cartera di tur empleado publico y pesey gobierno no ta mishi cune… Pregunta ta e ora, pakico ta acorda cierto cos cu Hulanda, pa finalmente no cumpli pasobra e lo tin consecuencia politico? Nos no ta bisa cu ta totalmente ilegitimo pa un gobierno tene cuenta cu consecuencia electoral, pero esey mester bay asina leu cu no por tuma bo palabra na serio mas? Pasobra esey ta loke nos ta tende di diferente fuente Hulandes cu, papiando di nos gobierno, ta bisa textualmente “die mensen houden zich aan geen enkele afspraak”. Y si nos mira e ‘performance’ den e proceso di reforma cu a acorda cu Hulanda, nos ta mira un proceso largo di mas di dos aña, cu avance minimo riba cualkier tereno.
Bon mira mester reconoce anto cu e problema no ta tanto CAft, nan ta simplemente haci nan trabao di consehero, tambe pa gobierno di Aruba na promer instancia, pero si ey no ta mira avance anto ta hiba e caso pa Gobierno di Reino. Cu menos di un siman pa bay, nos no ta mira gobierno bay cumpli cu e puntonan proponi pa CAft. Mas bien atencion lo ta bay caba na arma un defensa pa ora e problema yega na Conseho di Ministro di Reino. Si e defensa ey ta di e calidad pesimo demostra te awor den nan argumentonan treci dilanti, anto esey tampoco lo bay impresiona. Por ta cu ta laga e trabao dificil, di reforma berdadero na Den Haag, pa despues organiza protesta contra nan?


text:
A skirbi hopi kaba tokante refineria di Kòrsou su polushon di airu. Por ehèmpel, ya na 1982 Sanhueznan a skirbi nan artíkulo “Air Pillution in Tropical Areas” (Studies in Environmental Sciences, Vol. 23, pp. 3-10, 1982). Den e artíkulo akí nan a mustra riba e ekspulshon masal di materia venenoso kousá pa Isla, ku den e tempu ei tabata SHELL. Polushon di airu tambe a haña hopi atenshon den media, prinsipalmente den e último dies añanan. Aki mas o ménos seis siman hues lo dikta sentensia di e apelashon di dia 2 di aprel 2012. Banda di polushon di airu den e seshon di 2 di aprel nan tambe a papia tokante ‘oil spills’, lèkmentu di zeta den awa riba tera. Pero media no a paga masha tinu na esaki. Dikon nò? Molèster di holó stinki, alergia di kueru, problema ku pulmon, doló di kabes kousá pa ekspulshon atmosfériko di Isla ta mas konkreto, aparentemente. Molèster di ‘oil spills’ i su konsekuensia pa salubridat di pueblo, ekonomia i balor di medio ambiente ta ménos fásil pa aklará pa laiko. Fortunadamente den literatura sientífiko sí tin hopi artíkulo tokante esaki, resientemente tambe. Loke ta sigui awor ta un resúmen di artíkulonan ménos resien.
No balotá e problema di ‘oil spills’, pasobra hopi hende ta landa, piska òf tira kabes den Kòrsou su laman. Ke men ku tin relashon entre ‘oil spills’ ekonomia i medio ambiente. Debrot i Sybesma ta skirbi tokante ‘oil spills’ na 2000. (“The Dutch Antilles”,Seas at the millennium –an environmental evaluation, Vol. 1, pp. 595-614, 2000)):
,,Nevertheless, indications are that the current magnitude of coastal development and industrial pollution in Aruba, Curacao and St. Maarten have already such proportions that large tracts of reef and related coastal habitats are being rapidly degraded. Major problem areas identified for the various islands are: pollution caused by oil refineries….”
Aki Debrot ku Sybesma ta bati alarma: ta hasi daño na ref di koral. Bon mirá esaki a bira kla kaba den e artíkulo di Elgershuizen ku De Kruij (den Marine Pollution Bulletin, Vol. 7 (2), pp. 22-25, 1976). Den e mesun revista Debrot ku Nagelkerken a reportá di e impakto riba término largu di ‘oil spills’ riba ‘mollusc communities’ (Debrot ku Nagelkerken, Marine Pollution Bulletin, Vol. 30 (9), pp. 592-598, 1995. Konklushon: oil spills ta stroba desaroyo di ‘mollusc communities’, mester ekspresá impakto di esaki den añanan. Debrotnan a skirbi ya un otro artíkulo den Marine Pollution Bulletin (Vol. 30 (11), pp. 689-693, 1995). Den e artíkulo akí ta studia polushon di breu na vários playa, kaminda ta determiná e grado di breu na diferente sitio den laman rònt Kòrsou. Tambe ta kompará e grado di breu ku esun di otro pais. Debrotnan ta konkluí ku e grado di breu den awanan di Kòrsou ta dies biaha mas tantu ku por ehèmpel esun di Hamaika. Spesífikamente nan ta bisa di Kòrsou (p. 692):
,,Beach tar contamination on Curaçao appears to be very high in terms of the accumulated amount of persisitent tar.”
E balornan mas haltu di breu Debrotnan ta haña den besindario di aktividat industrial anto di tal manera ku, banda di influensia meteorológiko, tambe ta konstatá un relashon kousal ku ‘oil spills’. Debrotnan ta sugerí ku refineria Isla ta un di e kousanan. E relato resien di TNO (2007) anto no ta un sorpresa. TNO a mustra riba presensia di vários materia venenoso prosedente di produktonan di zeta di Isla. Den dos palabra, tin diferente motibu pa asumí ku dékadanan Isla ta shusha awanan di Kòrsou, matando ref di koral i piská. Esaki ta afektá peska i turismo di buseo, tòg? Asina medio ambiente ku ekonomia ta bai den un direkshon robes. Ainda tin ‘oil spills’? Sí, lesa aki numa. Promé minister Schotte mes a bisa den Amigoe (26 di yüli 2011) ku Isla ta responsabel pa e ‘oil spill’. Ta di spera ku hues tambe ta konsiente di esaki i ku su veredikto lo ta adekuá.
Comments Off on Kiko hues sa di ‘oil spills’? |


text:
47 Petishon entregá na Schadefonds CN
Entrante promé di aprel 2019, víktima di delito di violensia ku a tuma lugá na Boneiru, Sint Eustatius òf Saba, ta bini na remarke pa un pago di un solo biá di ‘Schadefonds Geweldsmisdrijven’. For di introdukshon di e fondo na Hulanda Karibense, a drenta 47 petishon pa supsidio.
Aplikashonnan ku ta kumpli ku e kondishonnan i ku a tuma lugá riba òf despues di promé di yanüari 2017, ta bini na remarke pa un kontribushon finansiero.
Di e 47 petishonnan entregá, entretantu a kaba di trata 14. Di esakinan, a otorgá 11 i a rechasá 3. E otro kasonan ta andando ainda. Den tratamentu di e kasonan, Schadefonds ta determiná si ta probabel ku e petishonario (òf su miembro di famia di promé grado), tabata víktima di un krímen violento kometé intenshonalmente. No ta nesesario pa e outor di e krímen ta konosí òf kondená. E pago ta un símbolo di rekonosementu pa e inhustisia ku a hasi e víktima. E benefisio tin un karakter ouksiliar i no tin komo meta pa kubri tur daño a resultado di e krímen. Monique de Groot, direktor di Schadefonds, ta satisfecho ku e resultadonan aki: ‘Mi ta kontentu di por duna un aporte na e restorashon di konfiansa di e víktimanan di krímen violento na Hulanda Karibense. Mi ta spera ku mas i mas víktima sa kon pa haña nos.’
Banda di e areglo regular, Schadefonds tin tambe un supsidio di un solo biá pa medidanan preventivo di seguridat. E ‘subsidieregeling overvallen’ (areglo supsidio pa medida kontra atrako) ta pa persona òf kompania ku ta víktima di atrako kaminda a usa violensia òf ku a menasá ku violensia. Por entregá petishon pa atrakonan kometé despues di promé di yanüari 2019, e areglo ta bálido te 2022.
Pa mas informashon tokante Schadefonds Hulanda Karibense, por tira un bista riba www.schadefondsCN.com. Awor por mira tambe un video tokante proseso di aplikashon.
Bo ke apliká? Bishita e kolaboradó nan di Bureau Slachtofferhulp. Nan lo yudá bo gustosamente.


text:
Awor cu ley di subsidio salarial a pasa, lo determina con ta bay yega na areglo pa companianan por paga back sumanan ricibi di mas sin cu ta trece e empresanan den peliger di kiebro. Asina Minister di Economia mr. Geoffrey Wever a ilustra den durante tratamento di e ley.
E ley a keda aproba unanimamente netamente awor cu e programa mes a termina caba, pero ta duna Gobierno e poder pa tuma medida pa asina por cobra sumanan paga di mas y hasta compensa companianan cu a ricibi sumanan di menos. Un total di 1868 compania a ricibi subsidio salarial di mas. E suma cu cada di e companianan aki mester paga back ta entre 32 cen te 2.2 miyon florin.
Mr. Gerlien Croes di fraccion di AVP tabata kier sa si Gobierno ta tene cuenta ki efecto e hecho cu companianan mester paga back suma di mas ricibi lo tin y con cla e companianan ta pa bolbe e placa aki.
Aquanette Gunn di fraccion di MAS tabata kier sa ki tempo a constata cu a paga di mas na subsidio di salario y si a constata situacion iregular. “Cuanto empresa ta papia di dje? Ta importante pa sa si e iregularidadnan tabatin di haci cu falta di control.”
Mas di 6 mil hende sin entrada
Di su banda Miguel Mansur di Accion21 a bisa cu ta tratando e ley di subsidio salarial awor cu no tin fondo pa duna mas subsidio, pero en todo caso, e ta contento di por a tende mas di Minister di Finanzas. “Nos a tuma nota cu casi 7,500 trahado ta ricibi subsidio salarial y a tende di Minister di Labor cu mita ta core riesgo di perde trabao, cu ta laga nos cu 3,750 hende sin trabao. Si suma e grupo di FASE, tin un potencial di 6,075 Arubiano sin trabao, sin ayudo financiero. Mi kier sa tambe, mescos cu otro coleganan con empresanan a ricibi 72 miyon mas cu tabata mester y ki posibilidad nan tin pa paga e suma back. Cuanto tin e capacidad financiero pa paga back. Kico ta e plan?”
Banda di e pregunta specifico riba e pago di otorga na subsidio salarial pa 2020, Mansur a menciona tambe cu a mira den e reportahe di ehecucion pa e di tres kwartaal, cu Gobierno a baha su gastonan di personal cu tres miyon compara cu 2020 y “mi kier sa kico falta pa cuminza cumpli cu acuerdonan cu Hulanda.”
Tambe e Parlamentario a puntra pa plannan concreto pa revitalisa y reforma economia pa yuda esnan cu ta bay keda sin trabao y sin ningun tipo di entrada, mientras cu ta reforma tambe e sistema fiscal. “Manera m’a señala caba, nos tin un di e nivelnan di belasting mas halto na mundo, pues purba saca mas placa di pueblo y comercio no por ta un opcion.” Segun Mansur, Aruba no ta memey di un crisis di salud unicamente, sino un crisis financiero, crisis ambiental, y uno cu cumplimento cu Hulanda. “Ta parce cu e cas ta na candela, y Gobierno ta bezig ta drechando e cama.”
A mantene hende na trabao
Di su banda, lider di fraccion di MEP, Shailiny Tromp Lee a bisa cu no tin otro opcion cu tur hende na Aruba asumi responsabilidad pa yuda den e recuperacion economico, particularmente mirando cu e programanan di ayudo ta yegando na final. “Nos fraccion desde un principio a sostene e areglo di subsidio di salario pa doñonan di trabao mantene mas hende na trabao cu ta posibel.” Tromp Lee a repasa cuanto hende a ricibi e sosten salarial cu su piek na Mei 2020, unda riba 25 mil hende a haya e sosten. Pero, preparando e ley, awor tin otro reto, cu ta e sumanan cu mester bolbe na Gobierno.
Mike de Meza di AVP tabata kier sa cuanto compania a duna di conoce cu sin subsidio di salario nan lo no por keda opera.
Paga back den fase
Minister Geoffrey Wever a duna un ilustracion di e impacto di e areglo di subsidio di salario, y a splica e sistema con companianan por a aplica pa e subsidio. Tabata te na fin di 2020 por a verifica tur e datonan y mester a tene cuenta cu e companianan tambe tabatin oportunidad pa apela decisionnan. E Minister a bisa cu pa 2020, tin un suma di 83.7 miyon florin pa Pais Aruba cobra back; pero na mesun momento tabatin companianan cu a ricibi di menos pa un suma di 10.8 miyon florin. E diferencia ta e saldo cu mester bay pa Pais Aruba, cu ta casi 73 miyon florin pa 2020.
“E cifranan pa 2021 ta casi cla pa determina e suma paga di na 2021. Tin preocupacion pa e forma con ta bay cobra e suma aki. Y locual tin como propuesta ta un areglo di pago di maximo dos aña. Cada categoria lo haya su mesun cuadro di paga back. E propuesta ta cu si ta papia di mil of menos, tin dos luna pa paga. Si ta riba 2 pa 10 mil, e propuesta ta pa paga den seis luna. Si ta entre 10 pa 50 mil, e comerciante lo por haya ocho luna pa paga back y si ta riba 50 mil pa 100 mil, 12 luna.” E periodo maximo ta dos aña y Gobierno no lo cobra interes riba e sumanan cu mester cobra back. Pero awor cu tin e ley por bin cu e medidanan pa obliga companianan paga. “Entretanto ya companianan a paga 8 miyon di e suma di ricibi na 2020. Ta pagonan boluntario, y lo manda notificacion pa cada empresario pa mustra nan kico nan debe Pais Aruba y e ora ta ofrece nan un areglo di pago. Pa cada caso ta mira kico ta e forsa di pago.”
SVB lo evalua e capacidad financiero di cada compania, pa asina no kibra ningun compania. “Locual ta haci awor ta ‘trek recht’ algo cu no a bay bon.”
E Minister a sigura cu e periodo di dos aña no ta absoluto y cu ta bay evalua casonan riba nan propio merito, pa percura cu tin continuidad den comercio. Wever a bisa cu e no kier papia di iregularidad y hopi hende no tabata conoce e sistematica di e subsidio di salario, y p’esey e forma di cobra back lo ta flexible.
E Minister tambe a splica cu e ley a tene na cuenta cu empresanan y entidadnan nacional cu a pidi pa subsidio di salario manera Fundacion Parke Nacional Aruba, Aruba Tourism Authority y ANSA (Oficina Nacional di Aviacion di Aruba), algo cu nan a ricibi tambe.
Gradici profesionalnan local
Minister di Finanzas, Xiomara Maduro di su banda a gradici e comisionnan cu a prepara e ley, cu ta consisti di representantenan di sector publico y di sector empresarial, cu a traha hunto desde inicio di e pandemia pa hinca e programa di subsidio di salario den otro y asina evita cu mas di 25 mil hende lo por a keda sin entrada. E Minister tabata agradecido na e profesionalnan aki. “No tur cos a bay vlekkeloos, pero e pandemia no a bin cu un manual. Nos mester ta orguyoso di nos profesionalnan. Nos a conoce cara di nos profesionalnan cu a traha bao presion grandi, danki na nan amor pa Pais Aruba.” E Minister tabata agradecido tambe na henter e team di SVB, bao liderazgo di Ir. Edwin Jacobs, cu a facilita e trabao di pago di subsidio salarial.
Desde cu a cuminza cu e programa, tabata traha cu decreto ministerial, pero awor e programa, a pesar cu ta termina, tin su base legal.
Pa loke ta e suma cu mester cobra back, esaki lo bay den caha di Gobierno, e Minister di Finanzas a splica, pues no mester paga Hulanda e suma mesora. E decision aki ta basa riba conseho di CAft.
Mientrastanto ayera Prome Minister Evelyn Wever Croes a reuni cu sindicatonan y Minister di Finanzas a reitera e proposicion di Aruba pa baha e recorte di 12.6 porciento riba salario na mita y cu a informa sindicatonan di e contesta di Secretario di Estado Raymond Knops. “Secretario di Estado Knops a informa MinPres dia 16 di Nov, cu a pidi CAft duna su conseho riba e peticion, pendiente e conseho pa e sosten di likides pa e prome kwartaal di 2022,” Maduro a agrega.
Revitalisacion Economia
Minister di Economia di su banda a reacciona riba e preocupacion di Miguel Mansur pa e siguridad di entrada di e como 6 mil persona cu ta bay perde nan subsidio di salario y FASE. Segun e Minister, tin como 400 miyon florin di inversion pega den procesonan y cu su compromiso ta pa percura cu tur esaki por cana su caminda pa e proyectonan por inicia. Berdad 80 porciento di nan ta den e sector turistico, pero ta proyectonan cu ta aproba segun e ROP di 2019, Minister Wever a sigura. Como tal, e ta enfatisa cu no ta trata di proyectonan cu el a aproba, pero cu ta cuadra cu e ley di ordenanza special. Sinembargo, e ta ilustra e necesidad pa diversificacion economico si.
Pero en todo caso e proyeccionnan di recuperacion economico ta positivo y cu e inversionnan aki lo por yuda esnan cu ta keda sin entrada.


text:
Detenshon pa ladronisia di outo.
KOMUNIKADO DI PRENSA 298 /2022
09 yüni 2022
Detenshon pa ladronisia di outo.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 9 di yüni 2022, e tim ku ta enkargá ku investigashon di ladronisia di outo a realisá
un detenshon.
En konekshon ku ladronisia di outo ku a tuma lugá dia 9 di aprel 2022 na Kaya Adriatiko
kaminda deskonosínan a hòrta un vehíkulo, e unidat a hasi investigashon i a detené na un
kas den Kanga, e hòmber sospechoso F.D.E.L.R. di 40 aña di edat nase na Kòrsou.
Despues di su detenshon a realisá un entrada hudisial na e adrès aribá menshona kaminda
a haña i konfiská algun plachi di number i tambe un outo pa mas investigashon.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
Lokal
No por deskonta Penshun di Behes durante periodo ku ‘uitgezonden kracht’ a traha na Kòrsou sin ku a paga su prima di AOW
WILLEMSTAD. Penshun di Behes ta un asuntu sagrado den e historia relativamente di Kòrsou despues ku nos pais a bira Outónomo i Partido Demo-craat a introdusi Penshun di Behes.
E promé Penshun di Behes tabata 60 florin pa luna te ku gradualmente ela subi bira 865 florin pa luna!
E ta un komponente indispensabel den gastunan di famia di un luna.
Na mesun tempu pa por kobra e penshun sin deskuento, e doño di trabou tin ku aportá su parti tur luna i si por ehempel un persona no ta na Kòrsou i no por paga i su doño di trabou tampoko por paga prima, ta deskontá un porsentahe for di e Penshun di Behes tur luna.
Un strañero ku bin traha 5 aña na Kòrsou komo ‘uitgezonden kracht’ tin ku paga prima meskos ku un trahadó lokal i si no paga e prima, SVB ta apliká un deskuento.
E siguiente kaso ta interesante pasobra ta trata di un ulandes europeo ku a traha na Kòrsou for di mart 2001 te ku desember 2006 pa un empresa ulandes.
Pa motibu di su ousensia for di Ulanda, e no a kontribui na su penshun di behes ulandes pero e homber no tabata di akuerdo ku e regla aki i no por kobra su full penshun na Ulanda.
E ulandes a kuminsa dia promé di mart 2001 i komo Manager Personeel i Organisatie Caribbean.
Dia 15 di mart 2001 e kompania a mandé Kòrsou pa sinku aña.
Durante su trabou na Kòrsou no a paga su prima di Penshun di Behes na Ulanda pero pa tapa e buraku aki e kompania a sera un seguro di penshun pe serka Zwitserleven.
Trahando na Kòrsou e ehekutivo a forma un fondo di penshun di behes pagadero dia e hasi 65 aña.
E ehekutivo a paga parti dje prima te dia ela retorna Ulanda 15 di mart 2006 i a bai traha pa un otro empresa.
Edat di kobra penshun di Behes a subi gradualmente for di 2013 i na aña 2027 e por kobra Penshun di Behes na Ulanda.
Via ku e tabata sigurá durante 5 aña na Zwitserleven SVB a apliká un deskuento di € 12.792,- netto.
E problema ta ku su doño di trabou a para e seguro na SVB i a sigur’é na Zwitserleven ku no ta paga mes tantu penshun ku SVB.
E kompania no informe ku dje manera aki e ta kobra un penshun basiko muchu mas abou ku esun di SVB.
E kompania no a kumpli ku su promesa i nan a paga e prima na Zwitserleven pagadero € 16.835,- entrante yanuari 2019.
Pero ta e ehekutivo mes mester a re-sigura su mes na SVB.
E ehekutivo tabata konsiente ku durante su estadia na Kòrsou e tabata sigurá serka Aegon i Zwitserleven pa su penshun i no serka SVB.
Pa su mala suerte e loke e ehekutivo ta reklama a kaduká pero ni asina e ehekutivo no a bai atras pasobra su kalkulashon no ta kuadra pasobra e lo baha ku penshun ku 67 aña i no 65 aña manera ela pensa.
Por lo tantu ela pèrdè e kaso.
Lokal
‘’Awor ora bo studia bo ta bira persona non-grata !’’
Jamil Lasten: No ta bèrdat ku direktornan ta sinbèrguensa i ladron..
WILLEMSTAD – Te ku awe a krea un persepshon ku ta biba eifo i ku a presenta na Hulanda, ku no ta kuadra ku realidat, relashoná ku altura dje salario di direktornan di N.v. nan di gobièrnu. Enbes ku e persepshon aki a boltu, por ripara ku e ta birando pio. Jamil Lasten, direktor di Curiol a bisa awe mainta den parlamento: ‘’E persepshon ku ta biba tur kaminda, ta ku ta gastamentu di plaka tin den e N.v. nan di gobièrnu. Ku e direktornan ta gana bòshi di plaka, nan ta un sèt di sinberguensa i ladron’’. Segun Jamil Lasten, ultimamente ta hasta pone gruponan kontra di otro i bisa ku ta pasobra e direktornan ta stroba, un kantidat di hende no por haña alivio.
E persepshon robes aki ta e base di e lei di maksimisashon, segun Lasten, ta pesei e direktornan a bai duna Parlamento e presentashon awe. ‘’Nos tei awe ku un sentimentu miksto ku di un banda ta hopi ferfelu ku a yega asina leu, ku mester diskuti un tema manera esaki.
Pero di e otro un banda nos ta hopi orguyoso ku nos sistema ta funshoná’’. E direktor di N.v. nan ta agradesido ku Parlamento a Brinda nan e oportunida aki pa duna informashon riba e topiko.
Nan a traha un positon paper ku nan a manda pa minister i parlamento. Nan a prepara un presentashon basá riba e position paper ku ela traha.
Den su presentashon, Jamil Lasten a trese su propio historia dilanti, kon komo un mucha di famia humilde a studia i traha duru pa hasi su karera. Lasten ta menshoná ku mester konekta su historia ku e realidat aktual ku nos ta bibando awendia. Kaminda un grupo a krea un persepshon robes di un persona of di un grupo di persona.
Jamil Lasten i su otro koleganan profeshonal ta eksperensia tur dia ku ta saka mentira , bisa ku e ta gana 80 mil florin pa luna, lastre tur manera . ‘’Mi salario i mi sa ku e ta konta pa mayoria dje direktornan di N.v. di gobièrnu, kende ta bati i zundra nan, ta kumpli ku e asina yamá ‘’ Jardim-norm’’, di e eks kabinete Rhuggenaath,. A pasa e norma aki na 2016, pero nunka no a publiké.
E loke ku ta pasando aki ta muchu mas leu ku un simpel maksimalisashon di salario. E ta algu ku parlamento mester tene kuenta kune, tambe pa e hopi profeshonalnan ku ta studia hopi aña i traha duru pa yega kaminda ku nan.
E profeshonalnan ta di akuerdo pa introdusí un lei di maksimalisashon di salario, pero e mester tuma luga na un manera transparente i hustu. Manera a hinka e lei den otro aworaki, e no ta hustu, Jamil Lasten a bisa. E ta un lei diskriminatorio i ta laga sierto gruponan afo i banda di esei e no ta basá riba un kalkulashon korekto.
Lokal
Komishon húridiko lo investigá asuntu 27 ora di trabou pa dosentenan
WILLEMSTAD – Minister di ensenansa, Sithree van Heydoorn a priminti sindikato DOEN ku e intenshon ta pa lanta un komishon di posishon hurídiko ku lo konsistí di representante di e 3 sindikatonan den enseñansa, direktivanan di skol i ministerio di enseñansa.
Un kolaboradó di ministerio di enseñansa lo enkabesá/presidí e komishon. E komishon ainda no ta instalá. Den e komishon di posishon hurídiko akí lo mester trata e.o. e asuntu di 27 ora di trabou.
Sindiakto DOEN a indiká na minister ku previo na esaki DOEN ta rekomendá pa implementá e asina yamá garantie-uren beleid. Esaki mester yuda evitá ku ta paga trahadó den enseñansa avansá abase di ora i sigur si nan no yega 27 of 32 ora. Den su promé reunion general pa aña eskolar nobo , DOEN lo amplia riba e proposishon akí.
Resientemente Sindikato DOEN a reuni ku minister van Heydoorn, kaminda e sindikato a probechá di e oportunidat pa trata e tópikonan ku pa años ta pendiente sin ku te ku awe ainda algu konkreto a keda realisá, manera:
– 27 ora pa enseñansa avansá kompletu
– e loke pa mas ku 15 aña debe trahadó den enseñansa; esta dosente A pa B i B pa C
– adaptashon di V&V-stelsel
Tambe a trata algun tópiko aktual, manera:
– Rapòrt riba Huisvesting
– maneho ‘Long Covid’
– niet toereikende uren
*Dosente A pa B i B pa C!*
Riba promoshon di dosente A pa B i B pa C minister tabata hopi kòrtiku. Minister a bisa ku e no por bisa nada ainda riba esaki.
E intenshonnan t’ei pero ainda nada konkreto.
*27 ora i V&V-stelsel*
Relashoná ku V&V tambe e intenshon ta pa lanta un komishon den kua direktivanan di skol lo ta aden i ora yega na un draft lo trata esaki ku e 3 sindikatonan den enseñansa.
*Intenshon só no ta sufisiente!*
DOEN a bisa minister ku aparentemente e bon intenshonnan ku e tin so no ta sufisiente.
A pasa un aña ku nos tin gobièrnu i pues minister di enseñansa nobo pero nada konkreto no a sosodé den enseñansa.
Lokal
Un dje pistoleronan ku a mata Peter de Vries detené na Kòrsou
WILLEMSTAD . Di akuerdo ku vershonnan polisial ofisial ku a sirkula e fin di siman aki na Ulanda, dos dje kómplisenan ku a partisipa filmando e asesinato dje famoso periodista polisial Ulandes Peter R. de Vries, a keda arestá na Spaña i Kòrsou.
Polis a arestá e dos sospechosonan di 26 i 27 aña kendenan dia 6 di yuli tabata den Lange Leidsedwarsstraat direktamente den e kaya posiblemente filmando nan akto kriminal ku nan a distribui mesora.
E impakto riba opinion publiko tabata dramatiko.
E intenshon ta pa manda nan Ulanda mas rapido posibel.
Ta trata di e 4 i di 5 sospechoso ku polis a aresta pe asesinato riba De Vries kende tabata persona di konfiansa di testigu di korona Nabil B.
Dos korant Ulandes a konfirma e vershon ku otro sospechoso ku yama Krystian M. di 27 aña ta e terser sospechoso a keda arestá pa su komplisidat ne asesinato.
E ta esun ku tabata dirigi e sikarionan via un telefon Google Pixel-smartphone. Polis a haña e telefon den un Renault Kadjar den kual polis a arestá e pistolero Delano G. di 22 aña i e shofur Kamil E. (36) 45 minut despues dje atentado banda di Leidschendam.
FILMA INTENSHONALMENTE
Den sirkulo di servisionan si investigashon speshal nan tabatin e sospechoso fuerte ku a filma asesinato pa kouisa un shock grandi den sosiedat Ulandes.
De Vries a muri dia 15 di yuli sin rekuperá su tinu pero Ministerio Publiko no ta slèk ni un palabra.
FAMIA
DI DE VRIES
E yu homber di de Vries, Royce, ta kontentu ku manera e investigashon ta baiendo.
E ta kontentu ku tur kos ta mustra ku polis ta sinta intensamente riba e kaso pa resolvé mas pronto posibel.
Daily Nobo
‘’Awor ora bo studia bo ta bira persona non-grata !’’
Komishon húridiko lo investigá asuntu 27 ora di trabou pa dosentenan
Un dje pistoleronan ku a mata Peter de Vries detené na Kòrsou
Parokia di Westpunt a inougurá su bandera durante di selebrashon di fiesta Patronal
“Imagine Rotary” ta e tema pa direktiva nobo di Rotary Club Willemstad
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal1 day ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea


text:
Kralendijk – E siman aki e promé kuater gruponan, ku un total di 50 trahadó di akohida pa mucha na Boneiru, a kuminsá ku e treinen di ‘Eerste Hulp’ pa mucha, den kuadro di e programa BES(t) 4 kids. E aña aki ta trein trahadó di tur organisashon di akohida pa mucha na Boneiru, pa garantisá ku na kada un alokashon di akohida pa mucha tin por lo ménos 1 adulto presente ku tin un diploma di EHBO pa mucha. Esaki ta un di e kriterionan di kalidat den kuadro di e programa BES(t) 4 kids, ku ke sòru pa akohida di mucha bon, seif i pagabel den Hulanda Karibense. A organisá e treinen di EHBO ku lo tuma lugá mas bia e aña aki, bou di guia di Sentro Hubentut i Famia.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
KRALENDIJK – “E mínimo di eksistensia ya pa añanan ta un punta na horizonte. Nos no por splika hende esaki mas”, e miembro di konseho insular Elvis Tjin Asjoe ta bisa. El a tuma e inisiativa di un moshon ku tur tres isla BES a aseptá.
E moshon ta apelá na e gobièrnu nobo hulandes ku mester forma ainda pa den su akuerdo di gobernashon pa Boneiru, Saba i Sint Eustatius mas pronto posibel e establesé un mínimo sosial igual na esun di e parti oropeo. E mínimo sosial ta e suma mínimo ku un hende mester pa biba di dje.
Pakiko boso ta pidi atenshon na e manera aki pa e mínimo sosial?
“A hasi basta investigashon kaba i tur hende ta bisa ku e mester bini; Parlamentario, miembro di promé i di dos Raad van Staten, e Kolegio di Derecho Humano i Ombudsman. Na 2019 e ministerionan a primintí di empeñá pa un pakete kaminda hende por sobreviví en todo kaso un luna. En bes di esei e kosto di bida a bira mas haltu ainda”, e miembro di konseho insular Elvis Tjin Asjoe ta bisa.
Boso a pidi atenshon anteriormente kaba (via e formadó i e lidernan di frakshon)?
“Ta promé bia ku mi ta aserká e lidernan polítiko asina pertinente. Espesialmente (promé minister) demishonario Rutte. Ku tur rèspèt, 14 di òktober 2010 el a bira promé minister, di e parti karibense tambe, ke men mi apelashon ta bai na Rutte tambe: despues di 11 aña segun mi a bira tempu pa mustra nos bo boluntat polítiko.
Mas miembro di Kamer a bisa ku lo trata e problemátika di pobresa mésora despues di elekshon; kiko bo ta pensa ora bo tende e pronunsiamentunan ei? Kon kreibel nan ta ainda?
“Tin asina tantu miembro di Kamer ku ta empeñá i a empeña pa Reino pero mi no ta kere ku berdaderamente nan por hasi algu. Esaki ta trata di mala boluntat di e lidernan. Nos a mira asina tantu sekretario di estado bini i bai. Nan ta yega Boneiru, ta kore rònt ku nan den bùs, e ora ei nan tin hopi empatia i ta bisa ku nan lo bai hasi algu, pero únabes bèk na Den Haag ta tuma algun moshon i esakinan ta bai den ko’i shushi.”
Pakiko e kombatimentu di pobresa ta keda atras?
Polítiko hulandes for di tempu di e renobashonnan estatal na 2020 ta konfrontá ku e pobresa na Boneiru. Pakiko tin asina tiki progreso ainda? Lesa tambe: Nuebe aña di bishita di Den Haag na Boneiru: Pakiko kombatimentu di pobresa ta keda atras?
Poko tempu ei na Boneiru tabatin e Deliberashon Interparlamentario di Reino kaminda Aruba, Kòrsou, Sint Maarten i Hulanda a papia ku otro tokante e futuro di Reino. Aki no a hasi palabrashon tokante e suèldu mínimo sosial; kon bo ta haña esaki?
“Ta eksaktamente na nivel di Reino esaki mester tabata un punto di diskushon. Tambe di e islanan CAS. Hulanda tin e papel di mama di Reino i no mester solamente supervisá finansa i gobernashon, sino tambe den e área sosial. Tambe Hulanda na nòmber di e islanan BES mester a trese un ponensia firme; nos ta haña ku mester e establesé e mínimo di eksistensia den tantu tempu i awor nos ta pronunsiá ku nos lo bai empeñá p’esaki.”
Tweede Kamer komo reakshon riba esaki a laga saku lo trese esaki den e debatenan; kompará ku algun aña pasá, bo a haña mas speransa ku berdaderamente algu lo sosodé awor?
“Masha kouteloso. Si esaki yega bon serka (promé minister demishonario) Rutte, e ora ei mi ta pensa ku e nesesidat lo bira mas kla. Ta kuantu sèn nos ta papia di dje? Si bo mira kuantu sèn ta pòmp den konstrukshon di kas, den klima, hende ku ta haña nan ku inundashon pa motibu di kambio di klima, tur esei mi ta komprondé, ta un nesesidat, pero e kasnan di nos hendenan ta inundá ku pobresa.”
Bònt di konsumidó Unkobon di Boneiru ta kontemplá en prosedura hurídiko kontra estado hulandes si e gobièrnu nobo keda posponé e introdukshon di e mínimo sosial.


text:
Awe 18 di mart 2021 tin 359 kaso aktivo di Covid-19 na Boneiru. Tur kaso aktivo ta trata di hende di Boneiru. Di e 119 personanan ku a tèst ayera, 40 a resultá di ta positivo.
9 hende a rekuperá di Covid-19. Mientrastantu ya tin 12 persona hospitalisá pa motibu di Covid-19 i 4 hende ta hañando kuido intensivo. Eseaki ta un desaroyo preokupante pasombra asina aki rápidamente ta yega na limite di nos kapasidat di kuido.
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Pa baha e sifra di kontagio ta importante pa mantené e reglanan di higiena. Tene 1,5 meter distansia i laba man ku awa i habon pa evitá kontagio ku e vírùs di corona.
Bo tin keintura, doló di garganta òf kualke otro síntoma relatá na Covid-19? Keda bo kas i yama 0800-0800. Mantené e instrukshonnan di higiena. Kome salú, drumi sufisiente i move regular pa hisa bo resistensia. Kuida bo mes i esnan rònt di bo.
- Bonchi Boneiru ke produsi kòfi di kalidat haltu na Boneiru
- Flamingo Airport porfin ta bai haña left sofistiká pa ròlstul
- Tera Barra ta regalá 500 palu di Watakeli
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer


text:
Reina Máxima a keda sin su hofdame di confiansa, Lady Lieke Gaalandt van Voort van Beest, cu desde 1 di mei, despues di 28 aña di servicio y considera como un personahe hopi importante p’e reina, y sin su secretaria priva Gabriella Sancisi. Hofdame Gaarlandt tabata e persona encarga pa a prepara Máxima Zorregueita pa su bida nobo na Hulanda y den e famia real hulandes. Lady Lieke a ser contrata na 1993 pa e tempo ey reina Beatrix, pa desempeña como maestra di frances, pero na 2013 ora Willem-Alexander a bira rey, el a nombre asistente principal di Reina Máxima.
E momento a yega pa Lady Lieke cu tin actualmente 74 aña di edad pa retira pa descansa. No ta e hofdame di Reina Máxima so ta e unico cu ta bay lage, pero tambe Gabriella Sancisi, ken a traha como su secretaria priva desde 2014. Gabriella a ser designa pa Minister van Buitenlandse Zaken, Stef Blok, como embahadora hulandes na Slovakia. Ademas di a converti den e sombra y confidente di Reina Máxima, el a hunga un rol importante tambe den su trabou pa United Nations.
E complicidad entre Gabriella y Máxima a bira visibel publicamente ora cu na october 2019, NTR a transmiti un documentario di Máxima haciendo referencia directamente na su cargo como defensora special di Secretario General den Financiacion pa Desaroyo di United Nations (UNSGSA). E ekipo di grabacion cu tabata cu Sancisi 24 ora, a graba momento cu Máxima a pidie pose cu ne pa saca un selfie pa e manda pa su mama.


text:
A enkontrá dos biahero klandestino abordo di un tènker
Koninklijke Marechaussee (KMar) na Boneiru, den koperashon ku e departamento Haven- en Loodswezen di Entidat Públiko Boneiru (OLB), den tramèrdia di djaweps 31 di mart a rekuperá dos biahero klandestino (stowe, na ingles stowaway) for di un tènker. For di Puerto Plata, Repúblika Dominikana, e dos hòmbernan a subi di forma ilegal riba e barku i durante di un biahe di kuater dia nan a haña nan mes riba timon i den e ‘rudder trunk’ di e barku.
Despues di un notifikashon di Haven- en Loodswezen, a hiba kolaboradornan di KMar ku un boto di trabou na e barku di karga riba laman ganchu. Aya e dos hòmbernan a pasa ofer riba e boto di trabou kual despues a trese nan den seguridat. E dos hòmbernan tabata den un estado di salú basta bon. Unabes ku nan a pone pia riba tera, tur dos biahero klandestino a hasi petishon pa asilo, kual despues a pone nan den ‘vreemdelingenbewaring’ na JICN.
Servisio di Imigrashon i Naturalisashon Hulanda Karibense (IND-CN) ta trata e petishonnan pa asilo. Buskadó di asilo por hasi petishon pa asilo mirando situashon (personal) den su propio pais, por ehèmpel pa motibu di guera òf trato inhumano. IND-CN ta tuma un desishon tokante e petishonnan despues ku finalisá e investigashon di e situashon di e dos buskadónan di asilo. E prosedura aki por dura 6 luna segun lei, pero ta kalkulá ku den e kaso aki dentro di algun siman ta tuma un desishon.


text:
Partido MEP na AVP:
ORANJESTAD (AAN): Partido MEP a tuma nota di atakenan baho di parlamentarionan di AVP, MAS y Accion 21, contra Minister President Evelyn Wever-Croes y Presidente di Parlamento Edgard Vrolijk.
Esaki mientras cu ni Minister President ni Presidente di Parlamento tin arte ni parte den e asunto aki.
Prome Minister a splica na placa chikito kico ta e procedimento standard den casonan asina. Ora un keho drenta di actonan cu ta indica di no ta integro, e departamentonan ta haci un evaluacion di e seriedad y si mester, ta conclui pa suspende e empleado pa por haci e investigacion. E carta di suspension ey por worde firma pa e minister of pa e hefe di e departamento. Esey ta procedura standard di e ley cu ta regula derecho y debernan di empleadonan publico, LMA.
Despues di e splicacion amplio di e proceduranan standard, parlamentarionan di AVP a perde cabes, y a sali ataca Minister President y Presidente di Parlamento, di no ta integro, siendo cu ningun di dos tin arte ni parte den e asunto aki.
Ademas, partido AVP no solamente a mira corupcion di cerca, pero tambe no a haci nada pa stop e corupcion. Es mas, partido AVP a defende y hasta brasa corupcion!
Nan ta defende Benny Sevinger tur dia, y ta brasa e sospechoso di corupcion aki.
Y no ta AVP so, sino partidonan MAS y Accion 21 ta mesun cos. Nan tambe ta brasa Benny Sevinger den aliansa.
Esey ta haci Mike Eman, Gerlien Croes, Mervin Wyatt-Ras, Marisol Lopez-Tromp, Miguel Mansur y Aquanette Gunn mescos cu Benny Sevinger of hasta peor!
Tin un dicho ta bisa: Ora bo punta un dede riba un hende, 3 dede ta punta riba bo mes. Partido AVP hunto cu MAS y Accion21, no tin autoridad moral di cuestiona integridad di MEP.


text:
The content originally appeared on: Diario
Rector suplente:
ORANJESTAD (AAN): Diaranzon mainta na Universidad di Aruba (UA) a tuma lugar un rueda di prensa relaciona cu e asina yama Codigo di Proteccion Profesional.
“Tur mucha cu bira victima di abuso ta un dimas, pues cada mucha ta conta”, ta locual Ruth Bonnevalle-Kok, Rector suplente di UA y Decano di facultad di Derechonan, a cuminza bisa durante e conferencia di prensa.
El a splica cu tur cos a wordo organiza pa investigador y docente di Universidad Clementia Eugene.
Esaki den cooperacion cu profesionalnan den cuido di mucha, Departamento di Asuntonan Social, ministerio di Asuntonan Social y Husticia, Bureau Slachtofferhulp Codigo Penal.
Segun Kok, UA ta hopi contento cu señora Eugene a organiza e conferencia di prensa.
“Cu esaki Clementia ta saca un man pa nos muchanan, door di percura cu e tema importante aki wordo papia di dje na UA”.
Como instituto primario di enseñanza y estudio na Aruba, Universidad di Aruba por hunga un rol activo den e tema asina importante aki, segun e Rector suplente.
El a sigui bisa cu e derechonan di mucha ta hunga un rol importante den tur e programanan di Universidad, incluyendo den e facultad di Derechonan.
“Den e facultad aki nos ta ofrece lesnan den criminologia y derechonan humano, mientras cu studiantenan ta skirbi scriptie riba abuso di mucha y kico tur por wordo haci contra esaki”.
Nos studiantenan ta haya un opleiding cu esaki inclui den dje, pa asina bira profesionalnan critico den area di Caribe, unda cu e derechonan di mucha tambe mester bin dilanti, segun Kok.
El a sigui bisa cu mirando esaki UA ta e plataforma unda cu tur partido ta drenta den un dialogo, ta laga nan mes wordo inspira pa e docentenan, e studiantenan y e profesionalnan, unda cu e importancia di traha hunto ta resalta.
E intencion ta pa traha den futuro riba un meta comun, cu ta proteccion di mucha.
Mirando cu un investigacion cientifico ta bay tuma lugar, e Rector suplente a desea tur cu ta bay participa na esaki hopi exito y un cooperacion fructifero pa futuro.


text:
Dia 11 di september 2001, awe recordando e acto terorista cu a sosode 20 aña pasa na Merca, unda diesnuebe terorista a secuestra cuater avion, carga cu combustibel mientras nan tabata haci nan ruta comercial. En total a fayece 2977 persona riba e dia fatal aki. E victimanan na cuater sitio: E dos torennan na World Trade Center, The Pentagon y unda e avion di United Airlines cu e vuelo 93 a cay na Pennsylvania.
E mortonan a inclui 246 den e cuatro avionnan (no incluyendo e teroristanan), 2.606 na World Trade Center y su alrededornan, y 125 na Pentagon. E atakenan aki ta sigui siendo e acto terorista mas mortal den e historia mundial.
E hendenan a laga flor y bandera na National September 11 Memorial & Museum


text:
MUSIC EXPOSURE di Cas di Cultura a presenta e weekend cu a pasa, un concierto cu a laga esnan presente un biaha mas orguyoso di nos yiu nan artistico di tera.
Hunto cu su banda, e hoben saxofonista Camilo Bastidas, a brinda su amigo y fans un ora y mey di cancion nan clasico manera “careless whisper”, “hoy tengo ganas de ti” (duo cu e super cantante Kelsey Westerburger), “Sunday morning” y “besame mucho” entre otro.
Un banda cu porcierto tawata di nivel halto!
Camilo tambe a conta su publico cu como hoben, su mayornan a regal’e di sorpresa, un saxofon for di Colombia y awe cu orguyo e por bisa cu el a ser acepta na Conservatorium di Arnhem na Hulanda.
E cancion riba su saxofon cu el a ser acepta cu ne den Conservatorium, tawata “Petit Fleur”.
Nos ta desea Camilo Bastidas tur exito di mundo na Hulanda y nos ta convenci cu Aruba su futuro musical ta sigura!
Diabierna 31 di juli 2020 ta concierto di Carlos Bislip y banda cu ta priminti di bira fantastico.


text:
Opinion Publico: Esaki ta un Arubiano fuerte Charleston Kelly trahado Azia Restuarant- Gianni’s group ! Mane boso a wak cu ta tin un protesta entre otro Restuarant cu no ta cay den hotel. Awo e medida di toque de queda a bira 10 pm pa 5 am. Awo nos Restuarant por page ta paso mester sera 9pm . Anto e Restuarant nan cu ta cay den hotel tin permiso te cu 11pm pa sera y esey no ta husto. Ami como Arubiano trahando e nan ta mira efecto di cada nos ciudadano. E ta no husto y gobierno a haci un fout grandi di pone toque de queda 10am cu ta mucho trempan y claramente e ta bay efecto nos turista paso nan a bin Aruba pa goza , gasta placa y bay bek nan pais despues.
Awo nos mester corta nos oranan paso 9pm en punto mester cera negoshi y esey no ta bon haci . Gobierno ta bin cu medida paso di COVID -19 pero dicon toque de queda ? Nan mester pensa 2 biaha prome gobierno implementa algo. M’a acerca hopi turista awe y nan a bin puntra kico ta pasando awe dicon negoshi mester a para “ Walk out “
Turista nan cu a haci reservacion na nos mester a cancela , nan a bin te na e Restuarant nan pa bin come y gasta nan placa . Ami stima mi trabou mi stima mi turistanan y empleado nan . Nos ta haci nos esfuerso pa atrae hende nan . Nos mester ta realistico . Gobierno ta busca medida pa pone hende rabia y bin protesta ….
Nos ta respeta e regla pero bo no por bin hunga cu nos sentimento y haci manipulacion . Nos mester uni hunto stop di sconde pa nos y bisa berdad ! Aruba ta keda fuerte nos Arubiano orguyoso y nos stranhero nan . Y mi sa COVID -19 no ta bay pa awo pero ban cuida nos mes ban yuda otro , ban stop di haci manipulacion . Y si nos ta den crisis pero haci e crisis manera sabi y no hunga wega !
Awo ta papia di toque de queda cu ta cuminsa 10am – 5am , mi ta haya cu ta mucho trempan pa hacie ,sin pensa nan a hacie ! E no ta husto paso nos empleado nan ta bay perde nos oranan asina anto loke e noticia ta cu tur Restuarant nan cu ta cay den hotels si tin permiso pa keda te 11pm . Anto a nos Restuarant nan cu ta pafo di hotels tin cu ta cera 9pm en punto paso asina e ley ta bisa awo . Mi no ta compronde pa kico hende ta pensa asina y no uza nan tino ! Ley pa un ley pá tur!
Nos turista nan a bin Aruba pa disfruta , Gasta nan placa , pasa dushi y despues bay bek nan pais . Turista nan no a bin Aruba pa haya nos den situacion mane awe . P’esey mane boso a wak tabata un “walk out “ protesta di tur Restuarant area di Noord contra e Medida ! Nos ta traha pa nos pan di cada dia tin hende nan ta sufriendo ki nan y hende nan ta busca trabou cu ta dificil na Aruba pa haya . Tin turista a bin acerca na nos y puntra pa kico mester a bin cu toque de queda asina trempan nan di : it doesn’t make sense ! Y ta berdad paso sin pensa nan kier core bin pone toque de queda … anto mi a verwacht cu ta ta ley seco of shelter in place mester a bin na vigor ? Pero nan a core cambia y daña pa otro bin cu toque de queda 10pm pa 5am ! Esey no por . Mi kier pa gobierno y su expertonan ta bon informa . Paso nos companianan no por acepta e cos ki !
A nos cu ta Arubianonan y stranhero nan fuerte. Nos ta uni y nos ta hende cu tin balor
Nos mester stop di manipula y haci hipocrita paso esey no ta bay soluciona e problema hamas…. Aruba ta den Crisis y nos tin hopi crisis bruha den otro cu mi ta compronde pero ban cuminsa traha bon y informa corecto pa nos pueblo por sa miho y scucha di bon consehonan.
Nos tin derecho y nos tin nos opinion
Nos ta ser humano y nos no ta djis coleganan , nos ta un Famia di otro
Paso si gobierno aki kier Hospitality & tourism ta keda den nos economía y Sigui drei , lag’e drei y no bin pone Medida nan cu ta afecta nos y nos turista esey ta un eror cu nos mester a haci awe .
Mi kier pa tur Hende compronde bon y ta bon informa paso e cos ki ta serio nos tin hopi crisis ban stop di haci e crisis aki mas pio ! Y kiere mi lo bay tin un di 2 manifestación si sigui asina .
Danki !


text:
WILLEMSTAD — E kampionato di futbol prome divishon Liga MCB a kontinua den wikent tras di lomba ku partidonan na Stadion Antoine Maduro i na Stadion Ergilio Hato. Riba djabierne tabata e ekipo di Centro Barber ku a enfrenta Jong Holland na Stadion Antione Maduro. Akinan ambos ekipo a anota un gol i asina aki parti e puntonan. Pa Barber e gol Jurensley Martina, mientras ku pa Jong Holland tabata Nathan Martina.
Riba djasabra tabata tin dos partido den Stadion Ergilio Hato. Den e prome partido Hubentut Fortuna a derota Sithoc ku skor di 3-1. Pa Hubentut Fortuna e golnan a keda anota pa Oscar Molina, Luis Miranda i Shurwendel Roosje. E uniko pa Sithco a keda anota pa Rowendley Poppen.
Den e di dos partido di djasabra tabata UNDEBA ku Scherpenheuvel ku a hasi bon ku otro empatando na un gol. UNDEBA a bin di patras despues ku te na komienso di e di dos mitar Scherpenheuvel tabata ariba. Pa UNDEBA e gol a keda anota pa Jimbertson Vapor, mientras ku Jesely Corasol a anota pa Scherpenheuvel.
Riba djadumingu, Centro Dominguito a enfrenta Victory Boys den e prome partido. Den e partido aki tabata Centro Dominguito ku a bai ku e viktoria, derotando Vicotry Boys ku skor di 2-1. Pa Dominguito ambos gol a keda anota pa Ashar Bernardus, mientras ku Norman Hoyer a anota pa Vicotry Boys.
Den e ultimo partido pa wikent aki, SUBT a topa ku Jong Colombia. Akinan tabata Jong Colombia ku meskos ku den e partido anterior ta gana ku skor di 2-1 di SUBT. Pa Jong Colombia e golnan a keda anota pa Munier Asiendu i Kendrith Poulino. E uniko di SUBT a keda anota pa Christopher Martina.


text:
Diamars atardi, Prome Minister Evelyn Wever-Croes a biaha pa Hulanda pa atende cu e aanwijzing cu diabierna awo ta riba e punto di agenda di Rijksministerraad. Desde cu CAFT na September a informa Gobierno di Aruba cu nan lo propone pa Aruba haya un aanwijzing, Gobierno ta den conbersacionnan pa delibera sinembargo no a logra.
Prome Minister: “Awo mi a dicidi di bay mi mes Hulanda y sigui bringa e aanwijzing ayanan mes”. Mi no ta contento pa haci e biaha aki, pero siguiendo e idealismo di nos Libertador Betico Croes, si tin 1% di chens pa mi bari e aanwijzing for di mesa, mi lo lucha pa haci’e 100%”.
Hulanda tur e tempo ta admiti cu Gabinete Wever-Croes ta haciendo un bon trabou y cu Gobierno ta avansando bon den e parti financiero. Tambe Hulanda a realisa cu Gobierno ta cerando e aña miho cu loke a wordo proponi den Presupuesto. Hulanda a mira cu Presupuesto 2020 tin un surplus despues di hopi aña. Y Hulanda a mira cu e debe di nos pais a baha bou di e maneho responsabel di Gabinete Wever-Croes.
“Pero, esakinan no a stop Hulanda di bisa cu Gobierno, refiriendo na e Gobierno anterior di AVP, a gaña nan pa 8 aña largo. Y p’esey, den dos aña di Gabinete Wever-Croes, Hulanda ainda ta expresa cu nan no por confia den nos palabra. Aki ta trata di confiansa, por lo tanto, no por sigui trata e tema aki via telefoon, video conferentie, ni via email of whatsapp mas. A yega tempo pa mi bay Hulanda, enfrenta nan, y papia cu nan”, e mandatario principal a duna di conoce.
Prome Minister ta probecha cu e ta na Hulanda pa reuni cu Eerste Kamer y Tweede Kamer pa entrega un update di nos situacion financiero y informa nan cu Gobierno di Aruba no ta di acuerdo cu e aanwijzing mustrando nan cu e aanwijzing aki ta inhusto despues di tur esfuerso y logro di Gabinete Wever-Croes pa drecha nos situacion financiero. Tambe Prome Minister lo reuni tambe cu Minister Knops riba e tema aki.
“Si nos mester haya un aanwijzing toch, nos ta tum’e, comprendiendo cu Hulanda su desconfiansa den Aruba debi na e mal cumplimento di e gobierno anterior, ta grandi. Y e Gobierno aki mester carga cu esaki siendo gobernacion un continuidad”.
APELACION:
Prome Minister a duna di conoce cu si haya un aanwijzing, e lo bay Raad van State di biaha y entrega un apelacion y di biaha tambe ta pidi un kortgeding pasobra Gobierno lo no haci caso di e aanwijzing aki.
“Nos ta prepara pa apela y entrega un kortgeding. Nos Presupuesto ta prepara, y no tin niun motibo pa un aanwijzing. Y nos lo bringa esaki ora tin mester. Mi ta sigura pueblo di Aruba cu si un aanwijzing bin, esaki lo no tin impacto riba Aruba, pasobra nos ta prepara pa bring’e.
Contrario na pasado, nos no ta ni e partido ni e gobierno cu ta haci spectuculo bou palo sinta yora y bay welga di hamber. Nos ta un Gobierno serio y ta subi avion y bay bringa esaki na Hulanda”, Prome Minister Evelyn Wever-Croes a enfatisa.


text:
KRALENDIJK- Polis ta pidi buskeda di un hòmber di 70 aña di edat ku a sali awe mainta alrededor di 8.30 or for di Villa Antonia pa bai kana i ainda no a regresá. E tabatin un karson koló krèm i un polo shùrt strepiá, krèm ku maron bistí. Nòmber di e persona en kestion ta Ertmann Alexander Valdink. Polis ta pidi ku ken ku por a mira of tende di e hòmber aki porfabor tuma kontakto ku polis na 715 8000 of via 9310. ... Lesa mas
Boneiru
Boneiru ta lansa kampaña internashonal nobo pa turismo
KRALENDIJK – Boneiru, un isla di Hulanda Karibense, awe a anunsiá lansamentu di su kampaña nobo pa turismo, ‘It’s In Our Nature’, ku un identidat nobo di marka. Un ‘mediaplan omnichannel’ pa alkansá bishitantenan eko-konsiente riba henter mundu ta sostené e ... Lesa mas
Aeropuerto di Boneiru ta haña dak mas largu na parti di yegada
KRALENDIJK- E dak relativamente kòrtiku ku tin pa pasahero para bou di dje na yegada na Aeropuerto Flamingo, ta bai wòrdu alargá. Esaki por kompronde for di diseñonan ku a wòrdu kompartí pa e direktor interino di BIA, Jos Hillen. “Den e siman ku ... Lesa mas
Ya mas ku 1000 hende muhé a pasa skrinen pa kanser na pechu
KRALENDIJK- Djabièrnè último e Skrinen di Populashon pa Kanser na Pechu na Boneiru a risibí nan di 1000 partisipante na Fundashon Mariadal. Segun e organisashon, un momentu memorabel i sigur di selebrá. Na mes momentu ta hasiendo un apelashon na tur ... Lesa mas
Selibon ta anunsiá subida di tarifa pero no ta duna ningun detaye
KRALENDIJK- Kompania di maneho di sushi na Boneiru, Selibon, a anunsá den transkurso di djaluna ku entrante sèptèmber 2022 lo mester bai oumentá tarifa. Kuriosamente, no ta duna ningun detaye tokante e magnitut di e oumento òf e preisnan nobo. “Pa ... Lesa mas
Aktividat pa mucha den luna di yüli na Biblioteka Públiko Boneiru
KRALENDIJK- Durante fakansi grandi Biblioteka Públiko Boneiru ta transformá den un pais yen di buki di kuenta di ada. Esaki komo parti di e aktividatnan di Buki di Prèt pa e aña akí. Biblioteka no solamente ta ofresé un surtido grandi di buki di ... Lesa mas
E ganadónan di e kompetensia di poesia ta konosí
KRALENDIJK - Pa selebrá abolishon di sklabitut, SKAL den koperashon ku Biblioteka Públiko Boneiru i e skolnan básiko na Boneiru, a organisá un kompetensia di poesia ku e tema ‘E poder di nos historia’. E ganadónan di e kompetensia di poesia ta: Na di tres ... Lesa mas
Opinion: Ta kiko a logra konkretamente ku ‘schoolreisje’ di polítikonan pa Hulanda?
Bou di e riesgo ku sierto hende lo por tildá mi di no komprondé kon kos ta funshoná den politika i den gobernashon, mi ta tribi tòg di puntra mi mes, na kiko e trip di tur miembro di konseho insular, hinter Kolegio Ekekutivo i un kantidat di amtenar haltu na ... Lesa mas
Grupo di Boneiru ta partisipá den Marcha de Seú na Kòrsou
WILLEMSTAD- Despues di un ousensia di dos aña riba djadumingu Kòrsou a konosé ku Marcha di Seú pa aña 2022. Por a ripará na e entusisamo riba kaya pero tambe den e gruponan, ku tabata tin hopi alegria pa por a bolbe bèk ku e marcha aki. Meskos ku ta e ... Lesa mas
Kolegio Ehekutivo a bishitá Minister Jetten di Klima ku Energia
DEN HAAG/KRALENDIJK- Kolegio Ehekutivo di Entidat Públiko Boneiru (EPB) siman ku a pasa a hasi un bishita na minister Rob Jetten (D66) di Klima i Energia. Entre otro a papia ku Jetten tokante implementashon di un ‘kwartiermaker’ di Klima, transporte ... Lesa mas
Registro Sivil ta habri ora èkstra pa rekuperá sitanan pèrdí pa motibu di mal wer
KRALENDIJK- E departamentu di Registro Sivil ta bai rekuperá sitanan pèrdí di dia 29 i 30 di yüni pa evitá ku e retraso den sita i prosesamentu di dokumentu lo sigui oumentá. Siudadanonan ku tabata tin sita pa dia 29 di yüni awor mester akudí na ... Lesa mas
Di awor pa dilanti tèst na BonLab den kaso di keho di corona
KRALENDIJK- For di dia 4 di yüli 2022, no ta usa mas e kaya di tèst di Salubridat Públiko. For di e fecha ei, hendenan ku keho di corona mester tèst, solamente ku sita via 0800 0800, na BonLab. Siudadanonan i bishitantenan ku keho di corona por yama ... Lesa mas
‘Leerorkest Bonaire’ na Kolegio San Bernardo ta duna su promé presentashon
KRALENDIJK - Djaluna 27 di yüni 35 mucha di grupo 6 i 7 di Kolegio San Bernardo a duna nan promé presentashon huntu ku e dosentenan di Leerorkest Bonaire. Despues di 5 luna di lès di téoria di musika ku a wòrdu duná dor di sr. Dennis Aalse i lès di kantamentu ... Lesa mas
Hopi apresio pa liderazgo di gezaghèber interino Nolly Oleana durante krisis di wer
KRALENDIJK- Den transkurso di djaweps por a skucha na hopi kaminda na Boneiru un apresio grandi pa e trabounan di gezaghèber interino Nolly Oleana, pa loke ta trata e manera ku ela guia e isla durante e menasa di mal tempu djamars i djarason. Tino de ... Lesa mas
Ministernan di hustisa di Aruba, Kòrsou i St. Maarten a reuní na Boneiru
KRALENDIJK- Den komienso di siman e tres ministernan di hustisia di Aruba, Kòrsou i St. Maarten, Rocco Tjon, Shalten Hato i Anna Richardson a reuní na Boneiru. Inisialmente tabata e idea pa e ministernan topa ku nan kolega di Hulanda, minister ... Lesa mas


text:
KRALENDIJK- E dak relativamente kòrtiku ku tin pa pasahero para bou di dje na yegada na Aeropuerto Flamingo, ta bai wòrdu alargá. Esaki por kompronde for di diseñonan ku a wòrdu kompartí pa e direktor interino di BIA, Jos Hillen. “Den e siman ku a pasa nos a aprobá un diseño di arkitiko Lobo & Raymann. E dak mas largu aki lo protehá pasahero kontra di solo i awaseru, ora nan para warda pa pasa imigrashon, voral na momentunan ... Lesa mas
Luchtvaart
Luchtvaart brengt u een overzicht van nieuws in de luchtvaartbranche op de eilanden Aruba, Bonaire, Curaçao, Sint Maarten, Saba en Sint Eustatius. Dit kan gaan over Airlines, Airports, Tickets, Crashes, Vliegtuigen, Vliegvelden etc.
Flamingo Airport porfin ta bai haña left sofistiká pa ròlstul
KRALENDIJK- Aeropuerto Flamingo por fin ta bai haña un aparto sofestiká pa emarká i desembarká pasahero ku ta dependé di un ròlstul. E left pa pasahero ménos balido pa basta tempu tabata un deseo fervente di gerensia di BIA. Den pasado resien ya kaba ... Lesa mas
Posibilidat pa pago online Visitor Entry Tax ta Live
KRALENDIJK - Awor bishitantenan di Boneiru por paga e Visitor Entry Tax online promé ku nan biahe.A amplia e wèpsait bonaireisland.com di Tourism Corporation Bonaire ku e página Entry Tax. Awor e pagina akí ta aktivo pa e pago online i banda di esei e ta ... Lesa mas
Gabinete Hulandes ta pone Schiphol krimp ku 12 porsientu den operashon
AMSTERDAM- Gabinete Rutte IV a disidí ku ku aeropuerto prinsipal di Hulanda, Schiphol, lo tin krimp ku no ménos ku 12% pa evitá ku ta sigui violá normanan máksimo pa loke ta trata sonido kousá pa e aeropuerto. Esaki ta nifiká ku Schiphol tin mag di ... Lesa mas
Maarten van der Scheer ta bira direktor di aeropuerto Flamingo
WILLEMSTAD - Reunion General di Bonaire International Airport N.V. (“BIA”) a nombra Sr. Maarten van der Scheer MSc BA komo direktor di e kompania, pa promé di ougùstùs 2022 . Ku esaki e ta sigui Jos Hillen, kende for di promé di yüli 2019 a yena e posishon ei ... Lesa mas
Último preparashonnan tumando lugá pa Visitor Entry Tax
KRALENDIJK - Falta algu mas ku un siman pa introdukshon di e Visitor Entry Tax na Boneiru dia 1 di yüli. E ora ei tur bishitante di Boneiru na momentu ku nan drenta Boneiru lo mester a paga e Visitor Entry Tax. Riba djabièrnè 17 di yüni último Tourism ... Lesa mas
Avion di Red Air ta aksidentá na Miami
DADE COUNTRY, FLORIDA- Un avion di e kompania Dominikana RedAir djamars a aksidentá despues di e aterisahe na aeropuerto internashonal di Miami. Aunke e aterisahe a kuminsá normal i di forma kontrolá por a mira ku e wilnan di e MD-82 na dado momentu ... Lesa mas
Kompania di aviashon Dominikano Arajet a risibí su permit
SANTO DOMINGO- E kompania di aviashon di Republika Dominikano, Arajet, a logra su permit papor kuminsá opera buelonan komersial. “Nos ta hopi orguoso di e logro aki. For di awe, Jet air a wòrdu rekonosé dor diInstituto Dominicanode Aviación Civil (IDAC) i ... Lesa mas
Aerolílinea Ekuatoriano ta bai ehekutá buelo di charter pa Kòrsou
WILLEMSTAD- E aerolínea di Ekuador, EquAir, ta bai ehekutá vários buelo charter pa Kòrsou durante fakansi grandi. E buelonan ta kuminsá dia 31 di yüli, i despues lo wòrdu ehekutá riba 4, 9, 12, 16, 20, 24 i28 di ougùstùs. E ultimo buelo no wòrdu ... Lesa mas
Impuesto nobo pa turista ta gòlpi mortal pa daytrippers i island-hopping
KRALENDIJK- Impuesto nobo di 75 dòler pa kada bes ku un tursita stranhero drenta Boneiru por wòrdu konsiderá un gòlpi mortal pa turista ku ke bishitá Boneiru den un dia for di Aruba òf Kòrsou. E turistanan aki lo mester paga 75 dòler meskos ku un turista ku ... Lesa mas
Konferensia di CARIBAVIA ta trese 22 pais huntu pa papia riba aviashon
PHILIPSBURG- E aña aki ta organisando pa e di 6 biaha e konferensia di CARIBAVIA, kual lo wòrdu organisá na St. Maarten. E organisashon tin e meta di trese tur hende huntu ku ke papia tokante aviashon, i prinsipalmente di aviashon den Karibe. Un ... Lesa mas
EZ Air ta hiba agentenan di biahe pa Barranquilla i Cartagena
BARRANQUILLA- Awe e kompania EZ Air a hiba un grupo grandi di agentenan di biahe pa Barranquilla na Colombia pa sera konosí mas mihó ku e siuidat aki. EZ Air ya tin mas ku dos aña ta bulando pa e suidat aki, ku ta keda relativamente serka di e islanan ABC. ... Lesa mas
EZ Air a risibí un di tres avion Saab na koló diferente
KRALENDIJK/WILLEMSTAD- Riba djaweps a baha un avion mas di e tipo Saab 340 mas na aeropuerto di Kòrsou ku number di EZ Air. Sinembargo, por nota ku e avion aki ta karga koló diferente ku no ta parse esun di kustumber di EZ Air. Direktor di EZ Air, ... Lesa mas
EZ Air ta agregá dos Saab 2000 di sinkuenta stul na fleta
KRALENDIJK- Kompania di aviashon, EZ Air ta pone un siguiente stap den su kresementu i ekspanshon gradual ku e agregashon na su fleta di dos Saab 2000, ku kada un tin un kapasidat di 50 stul. E siman aki, e kombenio pa e dos avionnan adishonal a ... Lesa mas
For di 1 di yüni 2022 no mester di deklarashon di salú pa biaha pa Boneiru
KRALENDIJK – For di 1 di yüni 2022, biaheronan pa Boneiru no mester yena deklarashon di salú mas. Esei ta nifiká ku for di e fecha ei no tin kondishonnan di biahe spesial mas pa biaheronan pa Boneiru. E deklarashon di salú ta kaduká awor ku e situashon di ... Lesa mas